'Arantzazutik mundu zabalera'\nBatuaren kate luzeari tiraka\nArantzazuko biltzarra mugarri izan zen 1968.ean euskara batua finkatzeko eta hara itzuliko da Euskaltzaindia atzera begiratu eta etorkizunerako bide-orria adosteko\nArantzazu Zabaletaren erreportajea - 2018(e)ko urriaren 3a, asteazkena - 06:00etan eguneratua\nArantzazuko 1968.eko biltzarrean bildutakoak.Argazkia: Euskaltzaindia\nArantzazutikmundu zabalera lelopean XVII. biltzarra antolatu du Euskaltzaindiak bihartik larunbatera Arantzazun bertan. Azken egunean etorkizuneko bide-orria aurkeztuko du. Hori baino lehen, ordea, bihar bertan, atzera begiratuko du, euskara batuaren orain arteko ibilbideari errepasoa egiteko hainbat esparrutan. Mikel Zalbide euskaltzain osoak eskainiko du lehen hitzaldia, Euskaltzaindiaren sorrera eta euskara batuaren egitasmoa perspektiba soziohistorikotikaztertzeko.\nIzan ere, euskara batuaren sorrera 1968ko biltzarrean kokatzeko joerari aurre egin eta hori baino lehen egindako lana ere nabarmenduko du Zalbidek, Euskaltzaindiaren sorreratik eta horren aurretik hainbatek egindako lana, “kate luze baten baitan”: “Dena ez dugu 50 urteotan guk egin, aurrekoek egundoko dedikazioa jarri zuten, debate biziak izan zituzten eta denak ida-tzita jaso ziren;hori aitortu egin behar da”.\nEstandarizazio baten beharra jada XVIII. mendean agertu zela gogoratu du Zalbidek, Larramendirekin, baina batez ere XIX. mende bukaeran zabaldu zirela hizkuntza bateratu bat lortzeko zantzuak eta saioak. “Eztabaida gogorrak, hil ala bizikoak hasi ziren”, aipatu du, batez ere Resurrección María de Azkue eta Sabino Aranaren proposamenak debatitzean. Adostasuna bilatu nahian arauak akademia batek jarri beharko lituzkela eta, hori sortzeko bidean hainbat biltzar egin zituzten XX. mendearen hasieran, 1918.ean, Eusko Ikaskuntzaren sorreraren harira, Euskaltzaindia sortu zen arte. Bi helburu zituen Akademia jaioberriak: euskara ez hiltzea eta norma unifikatu bat sortzea. “Normarik gabe salbatu da euskara milaka urtean, baina modernizazioan forma idatzi bat behar zen, XX. mendean gero eta jende gehiagok zekien irakurtzen eta idazten”, azaldu du.\n“Hainbat kontzeptu oinarrizkoak jada hor definitu zituzten, Oñatin bertan lehen hilabete horietan”, gogoratu du Zalbidek. Tx, rreta ll formak nola idatzi eztabaidatu zuten, adibidez. Maileguzko hitzekin zer egin ere beste eztabaida bat izan zen. “Aurretik Sabino Arana oso drastikoa izan zen horretan: fuera guztiak. Eta hitz berriak sortu zituzten, hizkuntzaren hainbat mekanismo erabilita. Jendeak uste baino horrelako hitz gehiago sartu dira azkenean hizkuntzan”, azaldu du. Debaterik handiena, hala ere, euskara batuaren konfigurazio orokorrak sortu zuen: euskalki bat aukeratuta sortzea, guztien nahasketa egitea, bat hartu (gipuzkera) eta osatzea...\nGerra ondoren, 50.eko hamarkadan, eztabaidak berpiztu eta, besteak beste, maileguen debatea itxi zuen Euskaltzaindiak: maileguak izanda ere, barneratuta zeudenak onartuko zituzten. “Fundamentala izan zen erabaki hori, izugarri potentea, jendeak ulertzen zituen neurrian onartzea hitz berriak;helburua jendeak ulertzea zen eta ez jendearekin deskonektatuko zuen hizkuntza sortzea”.\n60. hamarkadarako gizartea aldatu zen: belaunaldi berriarekin giro urbanitagoa zegoen, euskal kantagintza berria sortu zen... “Rikardo Arregi giltzarria izan zen jendea alfabetatu behar zela aldarrikatu zuenean, plano idatzira pasa behar genuela, masifikatu behar zela ida-tzizko euskara”, gogoratu du Zalbidek. Ordurako lehen ikastolak lanean ari ziren, aldizkariak ere bai eta euskaraz idazteko arau praktikoak behar zituzten berehala. Baionan euskal idazkaritzak oinarrizko norma batzuk hartu zituen, funtzionalak, gerra aurreko lana aitortuz eta eguneratuz.\nMitxelena eta Arantzazu\nTestuinguru horretan deitu zuten Arantzazuko biltzarra 1968.ean. Txosten bat baino gehiago irakurri arren, Koldo Mitxelenarena izan zen onena eta gainerakoek onartu zuten. Mitxelenak ordura arteko erabaki batzuk berreskuratu eta, besteak beste, h-aren erabilera finkatu zuen, euskarak berea zuela gogoratuta (duela 1.000 urteko idatzietako herri izenetan jada agertzen da nonahi). “Eztabaida handia izan zen, tentsioa, irainak, mehatxuak...”, azaldu du Zalbidek.\nBustidurazko formak eta bariazio fonetikoak nola arautu ere erabaki zuten, forma neutro baten alde eginez. “Baina arazo handiena ez zen debatitu: aditza. Mitxelenak apropos utzi zuen aurrerago aztertzeko, beste gaiekin sortutako debateak ikusita”, azaldu du. Euskaltzainak garbi dauka “momentu hartan ezin zela gehiago lortu” eta egoeraren “oso irakurketa inteligentea” egin zuen Mitxelenak haren ustez. Izan ere, estandarizazioaren bidean gizartea atzean izatea oinarrizkoa da eta gizarte hori noraino hel daitekeen asmatzen jakitea ere bai, soziolinguistika egitea, azken finean. “Horregatik diot gerra aurrekoek ez zutela hutsik egin, Azkueren garaiko gizartea ez zegoen prest adostasun bat lortzeko;hark orduan egindako proposamena, gipuzkera osatua, eta euskara batua ez dira hain desberdinak”. Baina 1968an gizartearen jarrera bestelakoa zen eta batuak aurrera egin zuen.\nAditza aztertzean, 1919.ean esandakoari eutsi zioten: gipuzkera, goi nafarrera eta lapurterak amankomunean daukatenetik abiatu eta osatu besteekin. “Harrigarria izan zen, munduko haserre guztiak sor-tzeko boleto guztiak zituen gaiak, baina ez zuen debaterik sortu eta onartu egin zen”, gogoratu du Zalbidek. Eta hori izan zen Arantzazutik abiatuta euskara batuaren bidean hartutako beste pauso garrantzitsu bat.\nOrdutik,Orotariko euskal hiztegiaosatu da urte hauetan, testuetan erabili diren hitz guztiak jasota: “Egundoko lana”. Maileguzko hitz berriak landu dira eta hamaika arau finkatu ditu Euskaltzaindiak. “Arauak eman dira, baina estandarizazioa lortuta dagoela pentsatzen dutenak oker daude”. Prozesu soziologiko “luzea, konplexua eta oso delikatua” dela uste du, hamarkadak eta belaunaldiak behar dituena: “Lau fase ditu: arauak jendeari gustatu behar zaizkio, ikasi behar ditu, gero barneratu eta, azkenean, horiek erabili eta aplikatu”.\nEuskara batua alor batzuetan azken fasean dago baina, besteetan, lehenengoan. “Zero fasean daudenak, zorionez, oso gutxi dira, oso gutxik ez dituzte onartu baturako eman diren arauak;kontsentsu soziala badago eta hori Euskaltzaindiak lortu du”. Zentzu horretan, pertsonalki garbi dauka euskara batua “XX. mende osoko apostu kolektiboa” izan dela eta normalizazioan lagundu duela.\nDena den, euskararen egoerari erreparatuta, Zalbidek argi dauka hizkun-tzaren transmisioa plano informalean egiten dela, hizkuntza guztietan. “Euskara informala da transmisioaren oinarri;hori, literaturaren bidez, irratiaren bidez, estandarizazioaren bidez... aberastu, konplexutu eta osatu egiten da. Baina oinarria eguneroko plano informala da”, gaineratu du.\nAzken 50 urteotako lanari begiratuta, eskolan jarri du arreta Zalbidek nahitaez gogoeta pertsonala egitean. Gazte gehienek D ereduan ikasten dutela ikusita, ereduen proposamenak “egundoko arrakasta” izan duela uste du. Baina, era berean, eskolan jarritako aurreikuspenak “guztiz okerrak” zirela onartu behar dugula ere uste du, “kostata ere”.\n“Eskola euskaldunduta gizartea ere euskaldunduko zela pentsatu genuen denok, gizartea aldatzeko lokomotora zela eskola, eta ez da horrela izan”, aipatu du. Eskolaren lorpen handiak eta balioa onartuta, gizartea aldatzea “askoz konplikatuagoa” dela uste du: “Errealitate konplikatuago horri dagozkion erantzun bertebratuak sortzen jakin beharko genuke orain”.\nIldo horretan, Zalbidek gogoeta egiteko garaia dela uste du eta epe luzerako estrategia lantzeko garaia. Esparru formalean lortutakoak nabarmendu ditu euskaltzainak, “doktore tesiak euskaraz egiten dira, Kutxan dirua euskaraz atera dezakegu, euskaraz telebista ikusi eta liburuak irakurri... Hori guztia oso ondo dago, nola ez, lorpen handiak dira;baina umeek ez dute euskaraz egiten”.\n“Hil ala biziko momentua da eta euskararen biziraupena lortzeko funtsezkoa zer den asmatu behar dugu. Hori hizkuntza soziologia da eta munduko adituekin egin beharko genuke, intentsitatez, epe luzera begira”, proposatu du Zalbidek.\netiquetas: euskaltzaindia, arantzazun euskaltzaindiako biltzarra, arantzazutik mundu zabalera


Gabonetako eskulan tailerrak egingo dira abenduaren 7 eta 15ean, Ekoetxean - Azpeitiko Udala\nGabonetako eskulan tailerrak egingo dira abenduaren 7 eta 15ean, Ekoetxean\nMaterial birziklagarriak erabiliz Gabonetako apaingarriak egiteko eskulan tailerra izango da abenduaren 7 eta 15 ean ekoetxean, 11:00etatik 12:30era. Bertan 6 eta 10 urte bitarteko haurrek eta beren familiek har dezakete parte. Doakoa izango da tailerra, baina plaza mugatuak izango direnez, aurrez izena ematea beharrezkoa da. Hala, abenduaren 7rako izen emateko azken eguna abenduaren 5a izango da; eta abenduaren 15eko saioan parte hartzeko abenduaren 13a. Izena eman nahi dutenek Ekoetxean bertan egin dezakete edo 943 81 24 48 telefonora deituta.


Teknologia | datos.gob.es\ndatos.gob.es plataformaren teknologia Open Source arkitekturan oinarritzen da, hainbat osagai uztartzen dituena proiektuaren behar funtzionalei aurre egiteko.\nBatik bat, honako hauek dira datos.gob.es plataformaren osagaiak: edukiak kudeatzeko erreminta bat; modulu eleanitz bat, aukera ematen duena hizkuntza bakoitzean simetrikoki nabigatzeko; datuen katalogoaren kudeatzaile bat; erakunde argitaratzaileen datuen katalogoak osatzeko federazio-motor bat; Linked Data API soluzio bat eta SPARQL kontsulta-gune bat.\nJarraian goi-mailako arkitektura-diagrama bat ikus daiteke, bai eta geruza bakoitzari buruzko deskribapen laburra ere.\nAlderantzizko proxy-a: Varnish-en bitartez, proiektuaren lau zerbitzuen bideraketa kudeatzen da: edukien ataria, datuen katalogoa, SPARQL kontsulta-gunea eta Linked Data API.\nEdukien ataria: Drupal eduki-kudeatzailearen gainean garatua; proiektuaren argitaratze-edukia kudeatzen du.\nDatuen katalogoa: CKAN aplikazioaren gainean ezarrita; metadatuen biltegi bakarra du; federatzailea osatzen du, erakunde argitaratzaile guztien katalogoekin sinkronizatzea ahalbidetzen duena.\nIraunkortasun-geruza: edukien atarirako eta datuen katalogorako datu-biltegia; MySQL eta PostgreSQL sistemetan ezarrita.\nIndexazio-motorra: Apache Solr plataformaren gainean ezarrita; bilatzeko gaitasuna ematen die edukien atariari eta datuen katalogoari.\nSPARQL kontsulta-gunea: OpenLink Software-ren Virtuoso delakoan ezarrita, RDF hirukoen biltegi bezala; datuen katalogoaren grafo osoa kargatzen du, eta SPARQL kontsulta-gune bat ematen du horretan oinarrituta.\nLinked Data API: Epimorphics-en ELDA izenekoan ezarrita; RESTful API delakoa ematen du, eta atebide gisa dihardu SPARQL kontsulta-gunearen gainean.\nBi baldintza teknologiko zailenak betetzeko ezarri diren soluzioak aipatzen dira hurrena:\nFederatzailea: CKAN aplikazioaren luzapen gisa garatua, aldi berean oinarri hartuta ckanext-harvest federazio-motorra.\nEleanitza: Drupal eduki-kudeatzailerako soluzioa, nabigazio-arkitektura errepikatzen duena hizkuntza guztietan eta bide ematen duena haietan guztietan barrena simetrikoki nabigatzeko, AA irisgarritasun-mailari eutsiz betiere.\nProiektuaren iturri-kodea GitHub webgunean dago eskuragarri. CKAN aplikaziorako garatu diren luzapen guztiak argitaratu dira, baita Drupal kudeatzailearen contrib moduluak, features eta theme ere.\nPlataformaren teknologiari buruzko galderarik izanez gero, jarri gurekin harremanetan kontsulta-gunearen bitartez.


genre_facet:"EIMAk onetsitako materialak" genre_facet:"IRALEren materialak" author_facet:"Elhuyar Hizkuntza Zerbitzuak" topic_facet:"Automatismo Elektrikoak, Pneumatikoak eta Hidraulikoak (Modulua)" topic_facet:"Instalazioa eta mantenimendua (Lanbide Arloa)"\nGeneroa / Forma: EIMAk onetsitako materialak Generoa / Forma: IRALEren materialak Egilea: Elhuyar Hizkuntza Zerbitzuak Proposatutako gaia: Automatismo Elektrikoak, Pneumatikoak eta Hidraulikoak (Modulua) Proposatutako gaia: Instalazioa eta mantenimendua (Lanbide Arloa)\nAutomatismo Elektrikoak, Pneumatikoak eta Hidraulikoak (Modulua) 1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazio-teknikak (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazio domotikoen eta automatikoen konfigurazioa (Modulua) Instalazioa eta mantenimendua (Lanbide Arloa) 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Sistema automatizatuak (Modulua) 1 Sistema elektroteknikoak eta automatizatuak (Heziketa zikloa). Goi maila 1 Sistema sekuentzial programagarriak (Modulua) Guztiak ikusi ... gutxiago ...


2nd abuztua 2017 3rd abuztua 2017 K17\nErrusiar eserista. Gazterik, tsarismoaren aurkako ikasle protesta batzuetan parte hartu eta gero 1897an eta 1899an atxilotua izan zen. Zirkulu marxisten kide egin zen eta 1901ean berriz atxilotua izan zen. Marxismoaz atsekabetuta, 1903an Alderdi Eseristan sartu zen. Alderdi horren Borroka Erakundean (beso armatua) parte hartu zuen eta 1905eko iraultza baino arinagoko atentatu eta magnizidio ospetsu batzuetan parte hartu zuen (adibidez Von Plehve Barne Ministro tsaristaren, edo tsarraren osaba Sergei Duke Handiaren erailketetan). 1906an, atentatu bitan huts egin zuen eta berriz atxilotua izan zen, Borroka Erakunde Eseristako liderrak, poliziaren agentea zenak bere izena eman ondoren eta heriotza-zigorra jarri zioten, baina kartzelatik ihes egin zuen. 1908an Borroka Erakunde Eseristako buruzagia polizia sekretuaren agentea zela frogatzerakoan, Savinkovek erakunde horren buruzagitzan ordeztu zuen, baina ahultasuna zela medio, 1911an erakundea desegin egin zen, ekintza arrakastatsurik egin gabe, eta Savinkovek erbestera egin zuen. Han, politikaren egunerokotasunetik kanpo, idazle bezala hasi zen, eleberriak eta bere autobiografia idatziz; honek eta bere iragan iraultzaileak Savinkoven irudi erromantiko bat eraiki zuten. 1914an, Frantziako erbestetik guda inperialista babestu zuen, baina jada garai horietan politikatik urrunduta eta luxuzko bizitzara emana zen (nahiz eta Armada frantziarrean denboraldi bat eman). 1917an, otsaileko iraultzaren ostean, Errusiara itzuli zen eta Alderdi Eseristaren barruan eskuin-eskuineko ildoa defendatu zuen; guda inperialistaren aldekoa, Sobietaren aurkakoa, langileen protesten aurrean ordena inposatuko zuen gobernu baten aldekoa, Alderdi Boltxebikea ilegalizatzearen aldekoa… 1917ko ekainean, Kerenski Guda Ministroak, Savinkov gogor eta kupidagabea Zazpigarren Armadarako (Galitziako frontea) komisario militar aukeratu zuen, ofentsiban zehar, soldaduen eskaerak erreprimitu zitan eta diziplina militarra jar zezan (zenbait soldadu boltxebike hil zituela ere esaten da). Savinkovek bortizkeriarako grina gordetzen zuela erakutsi zuen, baina orain ordenaren alde, iraultzaren alde beharrean. Kerenski gobernuburu izan zenean, Savinkov Gudarako Ministro-orde egin zuen, eta historiagile batzuen arabera (Sayers eta Kahn, adibidez), Savinkov izan zen Kerenski Kornilov armadaburu izendatzeko konbentzitu zuena. Halere, bere ideologia biziki kontrairaultzailea zela eta, Korniloven Estatu Kolpean parte hartu zuen (Korniloven manifestu politikoak Savinkovek idatziak ziren) eta horregatik bere kargutik eta Alderdi Eseristatik kanporatua izan zen. Irailean Aurre-parlamenturako aukeratua izan zen, kosakoen erakunde baten partetik.\nUrriko Iraultza Sozialistaren etsai amorratua izaki, Botere Sobietarra indarrez kentzeko saiakera aunitz egin zituen; lehenik Kerenski-Krasnov matxinadan hartu zuen parte, gero Hegoaldean Armada Zuriaren nukleoak sortzen lagundu zuen, eta gero Moskun eta Petrograden funtzionatzen zuen erakunde armatu filo-eserista baten (Aberria eta Askatasuna Defendatzeko Batasunaren) buru izan zen. Erakunde horrek boltxebikeen kontra atentatuak prestatzen zituen, adibidez Volodarski boltxebikearen heriotzaren erantzule izan ziren, eta Savinkovek aitortu zuen bezala, bera izan zen Fanny Kaplani Leninen kontra tiro egin zezan pistola eman ziona (hala ere, hau egia ote den zalantzan dago). Gainera, Sidney Reilly super-agente britainiarraren lagun min egin zen, honekin batera Estatu-kolperako hainbat plan prestatuz (antza denez, era berean Savinkov Noulens frantziar enbaxadoreari lotuta ere bazegoen). Guda Zibilean zehar, Armada Zuriko buruzagi politikoetako bat izan zen. 1918ko uztailean, Jaroslavl hirian, interbentzionista inperialista ingeles eta frantziarrek finantzatuta, altxamendu zuri kontrairaultzaile bat piztu zuen, laster garaitua izan zena (altxamendu honen bigarren partea indar britainiar bat Errusia Iparraldean lurreratzea izan zen, baina lurreratze hau, Arkhangelsk konkistatu zuena, beranduegi etorri zen). Bere negoziazio eta konspirazio trebetasuna zela eta; 1918tik aurrera, Armada Zuriaren ordezkaria izan zen nazioarteko potentzia ezberdinen aurrean. 1919-21 arteko Sobietar-Poloniar Gudan, Poloniar Armadaren laguntzaile militar bezala aritu zen, eta errusiar presoez eta emigratuz armada antiboltxebike berri bat eraikitzeko saiakeretan ibili zen (30.000 gizon bildu zituen, baina armada hori, bake akordioaren ostean desegin egin behar zuen), “Errusiar Komite Politikoko” buru gisa. Jozef Pilsudski poloniar lehendakariaren lagun ere izan zen. Polonian, Abeerria eta Askatasuna Defendatzeko Batasun Nazionala talde konspiratiboa berpiztu zuen eta poloniar inteligentzia zerbitzuen laguntzaz Errusia Sobietarrean agente zuriak klandestinoki sartu zituen. 1921ean Pragara joan zen bizitzera, eta han txekoslovakiar zerbitzu sekretuen eta eskuin muturreko Gajda jeneralaren (berau Armada Zuriko beteranoa) laguntzaz, Sobietar mugetan asaltoak egiteko talde paramilitarrak prestatu zituen.\n1921tik aurrera, Estatu-kolperako britainiarren eta frantziarren sarearen buru izan zen Aberria eta Askatasuna Defendatzeko Batasun Nazionala bi potentzia hauen inteligentzia zerbitzuekin elkarlotu baitzuen (Lloyd George britainiar lehen ministroa ere ezagutu zuen); bi potentzia hauek zizelkatutako planen arabera, boltxebikeak uzkaili osteko egoera politikoan “Errusiako diktadore” bat behar zen eta Savinkov zen kargu horretarako gizon egokia. Garai horietan Savinkov eskuin muturrera mugitu zen: Reillyrekin zuen gertuko harremanaz gain, Winston Churchillekin harremana zuen, eta Benito Mussolinirekin ezagutu zuen eta elkar miresten zuten (Mussolinik bere polizia sekretuaren laguntza eta italiar pasaportea eman zizkion Savinkovi, bere saiakera kontrairaultzaileetan erabil zezan). 1924an, matxinada kontrairaultzaileak prestatzeko asmoz SESBra itzuli zen, baina sobietarrek atxilotu egin zuten; antza denez, Savinkovek kontaktatu zuen Sobiet Batasunaren barneko “erakunde zuria” faltsua zen, sobietar polizia sekretuak kontrairaultzaileak tronpatzeko eraiki zuen “txorimalo” bat zen. Hala ere, bere kontrako epaiketan Savinkovek “bere burua atxilotzen utzi zuela” esan zuen, “zuen (boltxebikeen) kontrako borrokaz damutua” baitzegoen. Epaiketan zehar, Savinkovek bere eta beste zurien potentzia europarrekiko kontaktuak azaldu eta salatu zituen, “Mendebaldeko potentziek Errusiaren makurtzea eta kolonizatzea bilatzen zutenaz” eta errusiar zuriek “aberriaren alde baino euren klase-interesen alde” egiten zutenaz jabetu zelako. Xehetasun handiz, bere 1917tik aurrerako plan guztiak eta hauen atzean zeuden atzerriko indarren bultzada eta eragina azaldu zizkion zur eta lur entzuten ari zen epaimahai boltxebikeari. Bere kolaborazioa zela eta, 10 urteko kartzela zigorra besterik ez zioten jarri, hala ere, bere izaera hiperaktiboak ezin zuen kartzelan geldi egoterik jasan. Kartzelatik zurien kontrako parodiak idazteari ekin zion, baina hala ere gutxiegi zen hori beretzat. Dzerzhinskiri bidalitako gutun batean “aska nazazue edo tiro batez akatu nazazue!” galdatu zion. Ezinegon horrek eramanda, 1925ean, bere burua hil egin zuen.\nPrevious Previous post: Xaumian, Stepan\nNext Next post: Nikolaieva, Klavdija


Ladis Galartza - Wikipedia, entziklopedia askea.\nArtikulu hau Galartza III.ari buruzkoa da; haren semea (1990ean jaioa) gaitzat duena beste hau da: «Galartza VII.a»\nIzen osoa: Ladislao "Ladis" Galartza Etaio\nJaiotza data: 1960ko maiatzaren 13a\nJaioterria: Baraibar (Nafarroa Garaia)\nDebutatze data: 1979ko urtarrilaren 28a\nDebutatze pilotalekua: Eibarko Astelena pilotalekua\nLadislao Galartza Etaio, pilota arloan Galartza III.a deituraz ezaguna (Baraibar, Nafarroa Garaia, 1960ko maiatzaren 13a) esku huskako pilotari profesional ohia da. Atzelari jokatzen zuen. Euskalduna da.\n1978an Espainiako Gazte Txapelketako txapeldun bilakatu ondoren profesionaletan debutatu zuen. 23 urterekin esku huskako buruz buruko finala jokatzera ailegatu zen. Bost finaletara iritsi ostean, 1991n, azkenik, Retegi II.a garaituta buruz buruko txapel nagusia bereganatu zuen.\nBere garairik onenean jokalekuetan Eratsungo Aztia topatu izan ez balu, segur aski buruz buruko txapel kopurua handiagoa bereganatuko zukeen. Buruz Buruko Txapelketa Nagusian hainbeste finaletara iristeaz gainera, aipagarri dira lau eta erdikoan lortutako txapela eta bi txapeldunordetzak, eta binakakoan lortutako lau txapeldunordetzak.\nLadislao Galartzaren anaia Galartza V.a eta seme Galartza VII.a ere esku huskako pilotari profesional izatera heldu dira; 1998an eta 2009an debutatu zuten profesionaletan, hurrenez hurren, eta 2010ean utzi zion profesional izateari Galartza V.ak.\n1.3 Lau eta erdiko finalak\nBuruz buruko finalakAldatu\n1983 Retegi II.a Galartza III.a 22-16 Atano III.a pilotalekua\n1984 Retegi II.a Galartza III.a 22-21 Atano III.a pilotalekua\n1985 Retegi II.a Galartza III.a 22-13 Atano III.a pilotalekua\n1988 Retegi II.a Galartza III.a 22-09 Atano III.a pilotalekua\n1991 Galartza III.a Retegi II.a 22-15 Atano III.a pilotalekua\n1992 Galartza III.a Retegi II.a 22-12 Atano III.a pilotalekua\n1993 Retegi II.a Galartza III.a 22-19 Atano III.a pilotalekua\n1984-85 Bergara II.a - Martinikorena Oreja III.a - Galartza III.a 22-18 Atano III.a pilotalekua\n1986-87 Ladutxe - Tolosa Alustiza - Galartza III.a 22-14 Atano III.a pilotalekua\n1990-91 Retegi II.a - Arretxe Salaberria - Galartza III.a 22-19 Atano III.a pilotalekua\n1992-93(1) Etxaniz - Zezeaga Urioraguena - Galartza III.a 22-15 Ogeta pilotalekua\n(1) 1992-93ko denboraldian Unidas-Reur eta Asegarce eskupilotako enpresen desadostasuna zela eta bi txapelketa jokatu ziren.\nLau eta erdiko finalakAldatu\n1989 Retegi II.a Galartza III.a 22-06 Atano III.a pilotalekua\n1990 Retegi II.a Galartza III.a 22-15 Atano III.a pilotalekua\n1993 Galartza III.a Eugi 22-07 Bergarako pilotalekua\nAzken aldaketa 25 otsaila 2019(e)an, 22:36(e)tan\nOrriaren azken aldaketa: 25 otsaila 2019, 22:36.


EIJO Euskadiko Ikasleen Jazz Orkestra | Jazz orkestra jaio da\nEIJO Euskadiko Ikasleen Jazz Orkestra jaio da\nGetxo, Gasteiz eta Donostiako Nazioarteko Jazz Jaialdietan kontzertuak eskainiz ekingo dio ibilbideari EIJOk.\nEuskadiko Ikasleen Jazz Orkestra Musika Kontserbatorien eta Musika Eskolen arteko lankidetzatik sortutako proiektua da, ikasleen artean musika modernoa sustatzea eta lantzea du helburu, jazz bertsioan.\nEuskadiko hiru Jazz Jaialdi handien eskutik, EIJOk Getxo, Gasteiz eta Donostiako jaialdietan eskainiko ditu bere lehen kontzertuak uda honetan.\nCristina Uriarte Kultura sailburuak azpimarratu duenez, “ikasleei dagokienez, Austriaren ondoren, gu gara Europan ohiko ikasketekin batera musika gehien lantzen dugun gizartea, dela kontserbatorioetako ikasketa arautuetan, dela musika eskoletako ikasketa ez arautuetan”\nProiektua jazz estiloko big-band batean oinarritzen da, talde honi dagozkion haize-egur, haize-metal eta perkusio instrumentuekin: sei saxofoi, bost trompeta, 5 danbor, piano akustiko bat, teklatua, gitarra elektrikoa, baxua, kontrabaxua, bateria eta perkusio latinoa.\nOrotara, 23 ikaslek osatzen dute EIJO, guztiak ere Euskadiko Kontserbatorioetako eta Musika Eskoletako ikasleak. EIJOn parte hartzeko aukeraketa-probak joan zen larunbatean, otsailaren 7an egin ziren Gasteizko Jesus Guridi Musika Kontserbatorioan. 55 musikari gazte aurkeztu ziren probetara.\nMartxotik maiatzera bitartean, EIJO hiru alditan elkartuko da, egun osoko saiotan, eskola teoriko-praktikoak hartu eta entseguak egiteko. Ekainaren amaieran eta uztailaren hasieran, Barriako aterpetxean (Araban) bost eguneko egonaldia egingo dute musikari gazteek, eta, horren ondotik, orkestraren estrenaldia iritsiko da, Euskadiko nazioarteko hiru jazz jaialdietan: uztailak 5, Getxoko Jazz Jaialdian; uztailak 15, Gasteizko Jazz Jaialdian; eta uztailak 22, kontzertua Donostiako Jazzaldian.


IKASTOLAKO BARNE BEKA SISTEMA (17-18)\nidazkaria, 2017, Azaroa 10 - 13:11\nIrakurri gehiago IKASTOLAKO BARNE BEKA SISTEMA (17-18)-i buruz\nLOTERIA SALGAI (19768)\nidazkaria, 2017, Azaroa 10 - 13:08\nIkastolan (idazkaritzan): astearte eta ostegun arratsaldetan\nBeste salmenta puntu batzuk:\n- Aratz Erreka, Kantoi, Niza eta “Berdie” tabernetan\n- Inaxita eta Kimetz ileapaindegietan\n- Jone eta Maikar (Azpeitian) estetika zentruan\n- Agirre Oparidendan, Arkupe haur arropa dendan eta Arrospide Oinetako dendan\n- Barrenetxe Harategian eta Arrate Okindegian.\nIrakurri gehiago LOTERIA SALGAI (19768)-i buruz\nidazkaria, 2017, Azaroa 10 - 13:04\nAzarokoak dira ikastolan gogoan ditugun bi urteurrenak:\n- Azaroak 11: Itxialdia bukatu zenetik HOGEITA LAU urte bete dira.\n- Azaroak 17: Ikastola inauguratu genuenetik HOGEITA BAT urte beteko dira.\nIrakurri gehiago IKASTOLAREN URTEURRENAK-i buruz\nINGURUMEN PROIEKTUA EA21\nikappadminazpeitia, 2017, Azaroa 7 - 10:07\nIrakurri gehiago INGURUMEN PROIEKTUA EA21-i buruz\nKIROL EGITURARI BURUZKO GOGOETA\nidazkaria, 2017, Azaroa 3 - 15:44\nDakizuen bezala, pasa den urriaren 18an, asteazkena, burutu zen Ikastolan Kirol egiturari buruzko gogoeta mahai ingurua. Bertan bildu ziren estamentu desberdinetako ordezkariak (EHIko aisialdia, Udala, Ikasberri kirol elkartea) gure ikastolako guraso talde batekin kirolari buruzko iritziak partekatzeko.\nBestalde, eta gogoetarekin jarraituz, datorren asteazkenean, azaroak 8, izango da hurrengo bilera ikastolako erabilera anitzeko gelan, arratsaldeko 19:00etatik 21:00etara. Esan beharrik ez dago bertako ateak irekiak daudela guztiontzat.\nIrakurri gehiago KIROL EGITURARI BURUZKO GOGOETA-i buruz\nidazkaria, 2017, Azaroa 3 - 15:14\nEskola Agenda 21 INGURUMEN PROIEKTUAren barnean, aurtengo ikasturtean “KLIMA ALDAKETA” izango da ekintza guztien ardatz. Gazteen osasuna, kutsadura, ura… landuko ditugu bereziki.\nOhikoa dugunez, gaiaren diagnosiarekin emango diogu hasiera aurtengo jardunari.\nGeletako bileretan azaldu bezala, diagnosirako galdetegia guztiz digitalki jaso nahi da. Horretarako, datorren aste hasieran jasoko duzue zuen emailetan galdetegia edo bestela link honetan ere eskuragarri duzue.


«Aukera etorritakoan, daukazun guztiarekin heldu beharra dago» - Goierriko Hitza : Goierriko Hitza\nBeñat Ibarguren (palaria)\n«Aukera etorritakoan, daukazun guztiarekin heldu beharra dago»\nPala profesionalean, Binakako Txapelketan bihar debutatuko du Beñat Ibargurenek (Lazkao, 1993), Ibargarai aurrelariarekin. Urtebeteko kontratua egin dio Innpala enpresak\nGoierrin palari profesional bat berriz. Aspaldiko partez, ala?\nOrain dela urte asko izan ziren profesionalak. Nik ez ditut ezagutu, jada jubilatuta daude. Kontatu egin didate bazirela.\nNola etorri zaizu aukera?\nAfizionatuetan Elite mailan eta txapelketa garrantzitsu askotan jokatu dugu. GRAVNI txapela jantzi eta gero entrenatzeko deitu zidan Innpalak, han txukun ikusi nindutela eta. Udan, gainera, Ander Landetak eskumuturra minduta zeukanez, haren ordezko bezala proba egin zidaten. Eta, itxura denez, gustatu.\nAbuztuan Bilboko Aste Nagusiko txapelketan aritu zinen. Zuere burua nola ikusi zenuen?\nNahiko gustura. Oraindik, garbi dago, ikasteko asko daukat, berria naiz eta hobetzeko asko dago. Material berrira ohitu beharra daukat, aurrerapauso hori daukat eman behar da.\nAsko aldatzen al da materiala?\nPisuagoa da profesionaletan, bai pala bera, bai pilotak. Pilotak 105 gramo izaten du, eskukoak bezainbeste, eta mugitzea kosta egiten da. Bestetik, profesionalek dedikazio gehiago daukate afizionatuetan baino, eta akatsentzat tarte gutxi geratzen da.\nZer baldintza eskaini dizkizu?\nProbaldia udan egin, eta orain lau-bat aste abisatu zidaten. Urtebeteko kontratua eskaini didate, bukatutakoan berriz hitz egitekotan. Uda ondoren ere eurekin segitu dut entrenatzen.\nHalako aukera bati muzin ezin zaio egin, ezta?\nEtortzen denean heldu beharra dago, daukazun guztiarekin. Horrelako aukerak gutxitan eskaintzen dira, eta atzera begira ezin da geratu. Heldu, eta segi.\nZer pilotari koadro zaudete?\nInnpala da pala profesionaleko enpresa bakarra. Hamar pilotari gaude han. Ezagunenak Fusto, Ibargarai, Gaubeka, Ibai Perez… dira. Makina batzuk dira. Hamar onenetan egotea polita da.\nBinakako Kutxabank Ligan hasiko zara, Xabier Ibargarai txapeldunarekin. Ez dago gaizki.\nIbargarairekin jokatzea plazer bat da. Partida oso ondo irakurtzen du, eta aurretiko lanean ere oso ona da: kontzentrazioa asko lantzen du eta asko babesten du. Kantxan, zuriz jantzitakoan, lehiakorra da, eta partidak irabazteko estrategiak oso landuta dauzka. Bere dohainak zukutzen bikain daki.\nZuk zer eman dezakezu? Zertan nabarmentzen zara?\nEskuinarekin indar handia eta abiadura sartzen diot pilotari. Bilboko Aste Nagusian ere Ibargarairekin jokatu nuenez, pentsatzen dut estilo berdina erabiliko dugula orain: pilota onak eta erosoak bilatu, eta hor estutu.\nPala profesionala zertan da? Hortik bizitzeko lain bai?\nErabat horretara dedikatzea oso zaila da. Kirol minoritarioa da. Bizkaian zentratzen da, eta txapelketa gehienak han dira. Pixkanaka zabaltzen ari da, Frantziara eta. Baina ez dago oso egoera onean. Pilotaz aparte beste lan bat edukitzen behintzat onartzen digute, eta, biak uztartuta, zerbait egin daiteke.\nLanean ere ari zara, beraz. Nola moldatzen zara prestatzeko?\nZortea daukat, lanaldia 15:00ak arte daukadalako. Neure kasa egiten ditut entrenamenduak. Astean behin edo bitan Bilbora joaten gara, laukotea elkartu eta frontoian jokatzeko. Orain arte Ordiziako Oiangu taldean ere jardun naiz. Bakoitzak bere entrenamenduak ditugu.\nGimnasioko lana ere bakoitzak bere kontura antolatzen du?\nBeno, nik gimnasiorik ez dut zapaldu oraindik [barrez]. Korrika egiten dut, eta baserrira ere joaten naiz. Aitak gutxi laguntzen diogula esaten du baina…\nZaragozako klubean ibiliak zarete Xabier anaia eta biok.\nBai, bi anaiak. Kilometro asko egin ditugu, asteburua joan eta asteburua etorri. Xabierrek 22 urtez azpiko Munduko Txapelketa irabazi zuenean, 2016an, sortu zitzaigun Zaragozako aukera. Baten prezioan bi fitxatu gintuzten, eta biok joaten ginen. Lehenengo urtean anaiak jokatu zuen, Mundialetik sasoiko zegoelako; eta azkeneko bietan, nik. Esperientzia bat izan da.\nOrain jo duzu goia zuk?\nLehendik ere maila hartzen ari nintzen, baina nik uste aurten izan dela gorakada, GRAVNI irabazi dugunean. Mundialisten kontra lortu dugu txapela, azkenean. Beraz, lorpenaren zati garrantzitsu bat titulu hori izan dela uste dut.\nAnaiak zer esaten dizu? Zure zenbakia eskatzeko deitutakoan, bera hobea dela esan du.\nKabroia! [algarak] Beti daukagu etxean pikea. Baina anaia oso gustura dago. Inbidiatan, baina gustura. Berak Munduko txapela lortu zuenean ni egon nintzen bezala. Ea berak ere lortzen duen pausoa ematea. Kualitateak badauzka; garatzea falta zaio.\nBi anaiak palan goian ibiltzeko, zein da ‘erruduna’? Etxekoak?\nAitarekin jokatu izan dugu txikitatik, gomaz. Olaberriko frontoira joan, eta bi anaiok aitaren kontra aritzen ginen beti. Ezin irabazi! Pixkanaka lortu genuen. Bestetik, oso gazteak ginela, 8-9 urterekin, Olaberriko Garikoitz Arrietak antolatzen duen San Joan txapelketan hasi ginen. 12 tantora arte eskuz, eta jarraian beste 12 palan gomazko pilotarekin. 9 urtetik 15era arte, urtero bi anaiak ailegatu ginen finalera, elkarren aurka. Aurrerapauso bat emateko esan ziguten larrura, eta orduan lotu gintzaizkion.\nBeste kirolen batek ez zaitu tentatu?\nLazkaon futbolean jokatzen nuen. Behin, Herreran jokatu eta mailaz igotzea lortu genuen. Taldeko guztiak aldagelan ospatzen ari ziren bitartean, bi anaiok praka zuriak jantzi, Herreratik Altzara igo, eta han izan genuen gure lehen partida ofiziala. Nik 15 urte nituen, anaiak 13. 22 urtez azpikoen txapelketa zen, eta aurkariak euren kotxean etortzen ziren. Txapeldunorde atera ginen. Gehiago direnen kontra arituta, orduan ikasten da. Irabazi nahi horrekin hobetzen da.\nGoierrin bada palarako tradizioa. Nola dago kirol hori?\nJendea murgiltzen da palarekin. Oianguko delegatua naiz orain, eta pala sustatzeko atzetik zenbat lan dagoen hor ikusten da. Ordizian eskola daukagu, eta tarteka ateratzen dira palari batzuk. Beste herrietara ere joaten gara, gazteren bat palan goman ondo ari dela ikusitakoan. Hitz egin, larrua probatzeko konbentzitu… Horrela lortu dugu Oier Alkorta azpeitiarra; Mundialerako aurre-aukeraketan dago orain. Harrobia lantzen ari gara, baina zaila da. Futbolak gazte asko eramaten du, eta pilota gustatzen zaiona ere eskura joaten da. Gipuzkoan, palan jokatzen duten pilotari gehien daukan kluba Oiangu da.\nPala lan asko egin beharreko kirola da. Atzeko lan hori egiten badut eta nerbioak kontrolatzen jakin, maila polita eman dezaket, eta jendeari gozaraziko diodala uste dut. Horretarako, palari heldu, eta hozka pilotari.


Munduko jakinduriaren bideak: Hermann-en borroka - Guggenheim Bilbao Museoa\nMunduko jakinduriaren bideak: Hermann-en borroka\nMunduko jakinduriaren bideak: Hermann-en borroka (Wege der Weltweisheit: Die Hermannsschlacht, 1982–93) Alemaniako pertsonaia historikoen panteoi-mataza bat da; bertan, erretratuek elkar topatzen dute basoan eta zuhaitz-enborren eraztun gainjarriek elkartzen dituzte. Lan hau sail baten parte da, Kieferrek 1960ko hamarkadaren amaieran eta 1980ekoaren hasieran zurean zizelkatu zituen eta elkarren antza duten collage handien sailena, hain zuzen. Tituluak Hermann aipatzen du, Arminio izen erromatarraz ere ezaguna. Erromatarren kontra K.o. 9. urtean Teutoburg-eko basoko guduan borrokatu ziren tribu germaniarrak gidatu zituen eta, harrezkero, Germaniak Erromatar Inperiotik independentzia lortu zuen. Hermann alemaniar nazionalisten sinbolo boteretsua bihurtu zen XIX. mendean eta, Hirugarren Reichean, naziek bere mitoa erabili zuten arraza "arioa"ren gailentasuna aldarrikatzeko. Hemen adierazitako giza irudietan, XVIII. eta XIX. mendeko intelektualak, poetak eta musikagileak agertzen dira, baita Prusiako industriagile eta liderrak eta gidari militar naziak ere. Potretak 1937ko liburu batean agertzen ziren irudietan oinarritzen dira batez ere: Alemaniar liderraren begitartea: 2000 urteko alemaniar borrokalari eta aitzindarien 200 potreta; liburu horrek nazional-sozialismoa legitimatzen duen genealogia bat aurkeztu zuen . Kieferren xilografia konposatuan, hainbat giza irudiren buruak elkarri gainjarrita daude modu trinko eta zakarrean, itxuraz batere ordenarik gabe eta, lanaren erdigunetik, Hermannen beraren potretaren azpitik, su gaizto bat zabaltzen da.\nKieferrek xilografia hautatu izana gaiari dago hertsiki lotuta, Alemaniako arteari oso lotutako baliabide tradizional bat baita: Alberto Durero Errenazimenduko artista handitik hasi eta XX. mendeko espresionistetara —adibidez, Ernst Ludwig Kirchner, zeinek apur bat biziberritu zuen—. Kieferrek hainbat lanetan baliatu ditu xilografia konposatuak, adibidez, Guggenheim Bilbao Museoaren Bilduman ere badagoen Titulurik gabea (Rhin ibaia) [Ohne Titel (Der Rhein), 1982] lanean.\n1. Ikus Hans Dickel: "Off the Beaten Track: On the Sails Ways of Worldly Wisdom", in Klaus Gallwitz (arg.), Anselm Kiefer: Wege der Weltweisheit/Die Frauen der Revolution, Richter Verlag, Düsseldorf, 2007.\nMunduko jakinduriaren bideak: Hermann-en borroka (Wege der Weltweisheit: die Hermannsschlacht), 1982–93\nXilografia, emultsioa, olio-pintura eta collagea paperean mihise gainean\n491 x 612,5 x 3,9 cm


Lori Kitahara - Pertsonaien profila - Sehaska ikuspegia\nIruzkin bat idatzi Lori Kitahara-n – Pertsonaien profila\nIkuspegi orokorra | Lori Kitahara - Pertsonaien profila\nLori Kituhara da protagonista Grand Blue eta protagonista nagusi gisa jokatzen du. Jatorra da eta normalean ezagutuko duen lagunarekin ikusten da liga, Kouhei. Serieko animearen hasieran ez du lagunik eta ez daki batere murgiltzen. Hau lagundu arte Kouhei Txisa. Chis urpekaritza oso interesatuta dago eta hori geroago Lorirekin sartuko da jokoan, hark nola murgiltzen irakatsiko baitio.\nAnimen Lori dibertigarria eta atsegina da, gizon normal baten antza du azalean baina oso ergel jokatzen du. liga. Horrela jokatzen du denen inguruan, baita Chisa eta beste pertsonaia batzuk ere, eta ez da batere aldatzen. Hori da bere izaeraren alderdi ona. Hala ere, behar duenean serio jartzen da eta ez da erabat ergela liga, nahikoa dibertigarria izan dadin baina hala ere erlazionatzeko.\nItxura eta Aura | Lori Kitahara - Pertsonaien profila\nLorik itxura nahiko sinplea eta normala hartzen dio bere pertsonaiari eta horren arrazoia Lori nahiko erlazionagarria dirudiela da. Hori horrela, sartzen diren egoera ergelak ez dirudi gehiegizkoak. Hau ere, beraz, Lori ez dirudi oso erakargarria. Bere fisikoa nahiko erdikoa da eta honek jartzen du Kouhei gainerako gizonezkoekin kontraesanean. Begi urdinak ditu eta itxura nahiko erakargarria du.\nAlkandora eta praka motzak janzten ditu eta hau da bere itxura orokorra normala anime. Bere itxura nahiko normala da eta ez zenuke bi aldiz pentsatuko kaletik paseatzen ikusiko bazenu. Honen arrazoia goian aipatu dudana da, Lori erlazionatzea da, honek ere komedia eszenak are hobetzen ditu bere itxuran baina agian ez bere ekintzetan erlazionatzen baikara.\nNortasuna | Lori Kitahara - Pertsonaien profila\nLori nortasuna leku guztietan dago anime eta oso zaila da Lorik benetan jarduteko modu jakin bat zehaztea. Bainan anime aldatzen da. Batzuek gauza batean oso interesatua egon daiteke eta bere energia guztia sartu eta beste batzuetan ez zaio batere axola. Batzuetan urpekaritzarekin erlazionatuta egongo da, beste batzuetan bertan burutu nahi diren jarduerekin, adibidez, urpekaritza azterketa edo tenis partida.\nLoriren gauza ona da beti ateratzen duela (normalean Kouhei) behar duenean eta hau zati garrantzitsu bat da anime. Loriren nortasuna atsegina da orokorrean eta hori esanguratsua da anime. Beraz, pertsonaia erlazionagarria da. zoroa da eta benetan aurrean duena baino ez du ikusten. Baikorra da eta egoeren aurrean erreakzionatzen du eta edozer gauza planifikatzen du. Beti arrautzatuta dago Kouhei eta besteak eta benetan horregatik egiten ditu egiten dituen gauza gehienak, batez ere dagokionez Txisa. Lorik ez zituen gauza gehienak aurrean egingo Txisa arrautzaturik balego Kouhei eta besteak.\nHonetaz gain, Lorik badu beste izaera jatorra eta solidarioa eta nahiko miresgarria. Honen arrazoia zera da, egiten dituen gauza batzuengatik erlazionagarria ez dirudien arren, egiten dituen gauza onarengatik ere gustatu gaitezkeela. Loriren pertsonaiari buruzko gauza hauek maite ditut, maitagarri egiten baitute. Adibide bat izango litzateke Aina Yoshiwara konfiantzaz ari denean Kouhei eta Lori edertasun lehiaketari buruz eta Tinkerbell tenis taldeko kideei buruz. Kouhei eta Lori, gero, Tinkerbell taldeaz mendekua hartzen dute edertasun lehiaketan, goi mailako beste eszena barregarri batean.\nHistoria | Lori Kitahara - Pertsonaien profila\nLoriren osaba da urpekaritza eskolan tokia lortzen diona eta horrela ezagutuko du urpekaritza eskolan ere dauden beste pertsonaia bezala. Kouhei Txisa. Ez dugu animean sakontasun gehiago lortzen eta hau ez da hain garrantzitsua. Pertsonaiari ez zaio horrenbesteko sakontasun eta historia ematen, beharrik ez dutelako, ez da hori\nZiur nago etorkizuneko denboraldian gero eta historia gehiago gehituko diogula Lori, baina oraingoz hori da esan dezakegun guztia. Agian Lori gurasoak ikusteko aukera izango dugu baina ziurrenik ez. Beti aurrera egin dezakezu manga Noski.\nPertsonaia-arkua| Lori Kitahara - Pertsonaien profila\nBeste pertsonaiaren antzera Grand Blue ez dago gauza handirik egiteko edozein karaktere-arkuari dagokionez anime eta hau a bakarrik lortu dugulako da denboraldi 2 batera Grand Blue. Animeari dagokionez, uste dut Lorik izango duela arkurik nabarmenena eta hau oso bideragarria izango da bigarren denboraldian. Arku bati dagokionez, 2. denboraldia atera arte itxaron beharko dugu. Grand Blue-ren denboraldi berriari buruz eta noiz aterako den irakurri nahi baduzu, hemen irakur dezakezu:\nZorionez, Loriren pertsonaiak historia gehiago eman diola ikusiko dugu eta hau espero dugu. denboraldi 2. Ordura arte itxaron beharko dugu zer gertatzen den denboraldi berri batek denbora gehiago beharko baitu birusen murrizketen eta Zero-Gren erabakiaren ondorioz. Denboraldi berri bati buruzko artikulua irakur dezakezu Grand Blue goian. Oraingoz, baina hori da bere historiari buruz esan dezakeguna.\nKarakterearen esangura Grand Blue\nLori da protagonista Grand Blue beraz, seriean parte handia hartzen du eta oso pertsonaia esanguratsua da animean. bera da eta beti izaten gara animeko oso pertsonaia garrantzitsua eta beti horrela izango da. Lori berdin jarraituko duela espero dugu eta bere izaera ez da aldatuko horrela hobe denez.\nBeste pertsonaien protagonista nagusi gisa jokatzen du eta lan ona egiten du horretan. Loriren POV-tik serieko gertakari gehienak ikusten ditugu eta hau amaierara arte geratzen da. Hau istorioa errazago jarraitzeko da, Loriren POV-koa baita. Murgiltzerik ez duen Kouhei ez ezik, bakarraren papera ere jokatzen du. Horrek oso garrantzitsua egiten du animean, Lori bakarrik baita ikasi behar duena kalera atera eta urpekaritza gehiago egin ahal izateko.\nAurreko sarrera Netflix-en Ikusteko Bizitzaren 10 Zati Onena\nHurrengo sarrera Satowa Hozuki - Pertsonaien profila


Gaixoen senideek Minbiziaren Aurkako Lasterketara parte hartzera animatzen dute | Asociación Española Contra el Cáncer\nGaixoen senideek Minbiziaren Aurkako Lasterketara parte hartzera animatzen dute\n· 7 kilometroko proba Donostian, datorren maiatzaren 12an burutuko da.\n· Egutegi atletikoko lasterketa bakarra da irteera eta helmuga Donostiako alde zaharrean dueña.\n· Kirol proba, eguerdian Alderdi Edertik abiatuko den publiko guztiari zuzendutako martxarekin osatuko da.\nAECC Gipuzkoako Minbiziaren Aurkako Elkarteak lasterketa eta martxa antolatzen duen 5. urtea da; edizio hau, datorren maiatzaren 12an Donostian burutuko da. “AECC Gipuzkoa Martxan” izenpean, ongintzako kirol proba honek 7 kilometroko luzeera du. Berezitasun bezala, egutegi atletikoko lasterketa bakarra da, irteera eta helmuga Donostiako alde zaharrean duena.\nIzen – ematea, www.kirolprobak.com, web orriaren bitartez egin daiteke eta 13€ balio du. Lasterketa, goizeko 10etan Konstituzio Plazatik irtengo da eta bertan amaituko da 7 kilometroko ibilbidea egin ondoren. Garaikurrak egongo dira sailkatzen diren lehenengo 3 pertsonentzat, +55 gorakoentzat eta AECC Gipuzkoako lehen bazkidearentzat, bai emakumezko nahiz gizonezkoen mailan. Proba honetan, 2018 urtean, 1.053 korrikalari solidario parte hartu zuten eta aurtengo zenbaki hau baino gehiago lortzeko helburua daukagu.\nBerritasun bezala, aurten, korrikalariak amaieran jasotzen dituzten poltsetan, aldez aurretik era aleatorioan enpresa kolaboratzaileak emandako opariak sartuko dira.\nAurreko urteetan bezala, igande honetan partaidetza haundia egon dadin eta jardunaldia pertsona guztiei iristeko helburuarekin, martxa popular bat ere antolatu da. Martxa goizeko 12etan Alderdi Ederren hasiko da, eta helmuga ere bertan izango da. IV. edizioko bigarren ekitaldi hau Kontxako pasealekutik Ondarretaraino doan 3 kilometrotako joan etorria oinez egitean datza. Martxa popular honetan parte hartu nahi dutenek Alderdi Eder bertan 3 euroko dortsal solidarioak erosi ditzakete. Bi probek helburu solidarioa dute, izan ere bildutako guztia aurten proposatutako erronkari bideratuko da.\nZentzu honetan, Gipuzkoako Minbiziaren aurkako Elkarteak 2019rako Gipuzkoako gizarteari erronka bota dio: ikerketa onkologikoko proiektu baterako funtsak biltzen laguntzera animatzen du. Kanpaina honen bidez, AECC Gipuzkoak 160.000 euro lortu nahi ditu bularreko minbiziaren inguruko proiektu batean inbertitzeko. Zehazki, zelula gaiztoak deuseztatzeko gaitasuna duten sistema inmunearen zelulak sustatzen dituen terapia batean. Infomazio gehiago www.retoaeccgipuzkoa.com\nGipuzkoako Minbiziaren Aurkako Elkarteak gipuzkoar guztiak gonbidatu nahi ditu egun berezi hontara , Donostia berdez jantziz eta hiriko kaleak korrituz , Minbiziaren helmuga zeharkatu dezagun.


Euskara, jalgi hadi lantokira - Sakana - Guaixe.eus\nGuaixe 2018-03-16 08:33\nGure hizkuntza lantegietan bide egiten hasi da. Ez soilik langile euskaldunek euren artean euskaraz hitz egiten dutelako, baizik eta badirelako euskara enpresako beste lan ardatz moduan hartu dutenak ere. Altsasuko Kooperatiba eta bere euskara plana dira horren guztiaren lekuko\nBernart Etxeparek Lingua Vasconum Primitiae liburua 1545ean argitaratu zuen. Idazlea euskarazko aurreneko liburua zela jabeturik hizkuntzari zuzendutako bi odarekin despeditu zuen lana. Haietako batean, Kontrapas, euskara jalgi hadi plazara irakur liteke. Olerkiari Xabier Letek musika jarriko zion eta haren bidez herrikoi bihurtu zen eta askok eta askok kantatu dugu ondoren.\nEuskara munduaren plazara ateratzeko deialdia askotan egin da. Hizkuntza erabiltzea baita hura bizirik mantentzeko eta herdoilik ez hartzeko modurik onena. Eta beste edozein hizkuntzaren moduan osasuntsu egonen bada, bizitzaren arlo guztietan erabilia eta erabilgarria izan behar du hizkuntzak, baita lanean ere. Eta lantokietan ere bide egiten ari da euskara. Euskal Autonomia Erkidegoan Euslan programaren bidez eskarmentu zabala badute, Nafarroan euskara lan munduan sartzeko esperientziak berriak dira, baina bidea egiten hasiak dira. Sakanan ere bai.\nIbarreko esperientzia bat\nAltsasuko Kooperatiba 50 bat langilek osatzen dute eta Copreci taldekoa da. Kooperatiba mistoa da, Altsasukoko kooperatibistek eta Mondragon, Componentes e Inversionesek osatuta. “Urte asko dira Coprecin euskara plana indarrean dela. Diru bat zutela eta kontseilu errektoretik proposamena jaso genuen” azaldu digu zuzendaritzako Amaia Amiano Irizar. “Euskara lantzeko behar bat ikusten genuen eta hemen gaude”, esan digu Martin Mendinueta Lizarragak. Haiek eta beste lau langilek osatzen dute kooperatibako euskara batzordea, hilean behin biltzen dena. Haiekin martxoko bileraren ondoren izan ginen.\nBaiezkoa eman ondoren, Ana Arza Mazkiaranek azaldu digunez, “lehen-lehenik Emun kooperatiba kontratatu genuen eta lantegian euskarak duen egoeraren diagnosia egin genuen. Langile guztien euskararen ezagutza aztertu zen. Hori da abiapuntua”. 2015ean izan zen hori. Emuneko teknikari Joseba Beltza Bengoetxea etxarriarrak azaldu digu kooperatiban euskarak duen egoera orokorra: “euskararen ezagutza ez da oso handia, laurdenek edo dakite. Baina lantokian euskarari tokia egiteko motibazio handia dago. Batez ere idatzian. Hitz egitearena, dagoenarekin, zailagoa da. Baina aurre-motibazio bat badago”. Izan ere, hizkuntza ez dakiten langile gehienak euskaltegitik pasatutakoak direla gaztigatu digute, eta begi onez ikusi dute euskararen inguruko plangintza.\nAsmo guztiak Euskara Planean jaso zituzten. Lau ardatz ditu plan horrek: euskararen erabilera sustatzea, hizkuntzaren ezagutza handitzea, euskararen aldeko motibazioa mantentzea edo handitzea eta egiten den guztia erakunde mailako lana bihurtzea. “Gertatzen da, segun zein Euskara Plan, enpresa askotan bere lanak independente edo autonomo balira bezala joatea. Egiturak ekartzen dituen arauekin nahikoa harremanik gabe. Altsasukoren kasuan ardatz guztiak landu dira”, azaldu digu Beltzak.\nMendinuetak azaldu digunez, “prozesuaren arabera, euskara jakitea baloratzen dugu. Bere garrantzia badu”. Izan ere, kooperatiban arautua dute lan esku zuzena hartzearena, bat zerrenda, eta, besteak beste, euskara jakitea baloratu egiten dute. “Langile berri gehienek euskara badakite. Dakitenen artean euskaraz hitz egiten dute. Pixkanaka euskara ezartzen ari dela sumatzen da”, azaldu du Arzak. Aurretik gaztelaniaz zeuden lan dinamika batzuk langile berrien sarrerarekin aldatu direla gaineratu du. “Pixka bat dakigunok hitz egiten hasi beharko dugu. Hori da egin dezakegun pauso garrantzitsuena”.\nAmianok gogoratu du Gipuzkoatik enpresara duela lau urte iritsi zenean topatu zuena: “euskara ederki zekien jendeak gaztelaniaz hitz egiteko ohitura zuen. Ni euskalduna naiz, baina ez nekien euskara zekitenik. Baina jakiten duzun unetik aurrera harekin harremana euskaraz da. Eta Arzak dio ez dakiela, baina asko ulertzen du”. Mendinuetak esan digunez, “batzuek euskaraz hitz egiten dugu, beste batzuek ez. Normalizazioa bilatzen ari gara, denok euskara bultzatzea, euskara gehiago erabiltzea”. Horretan ari dira batzordean.\nKooperatibako euskara batzordearen egitekoa enpresaren Euskara Plana aurrera ateratzea da. Beltzak berak azaldu digu nola: “planaren barruan, urterako kudeaketa plana proposatzen die zuzendaritzari eta kontseilu errektoreari. Hura onartu eta han jasotzen dena aurrera eramateaz arduratzen da. Batzordeak eragin eta proposatzen du”. Sei bazkide-kooperatibistek osatzen dute euskara batzordea, tailerretako bostek eta zuzendaritzako batek. Hizkuntza dakitenak eta ez dakitenak.\nEuskararen ezagutza kontuan izanik, hizkuntzaren erabilerari dagokionez, idatziari erreparatu diote gehien bat orain arte. Ardatz horren barruan dago Mezularia izeneko egitasmoa, euskara idatzia hobetzea helburu duena. Ezagutzari dagokionez, matrikulazio kanpainaren bat egin dute. Aurreneko urteetan “jendea motibatzen” zentratu dira, “bai enpresa mailan Euskara Plana babesteko, bai parte hartzea sustatzeko”. Hilean behin elkartzen da euskara batzordea. Han erabakitakoak bakoitzak bere orduetan egiten ditu.\nBatzordean hartzen diren erabakiak enpresako langile guztiei iritsi behar zaie. Euskara batzordearen eta zuzendaritzaren arteko lotura Amianok egiten du. Adibidea jarri digu: “Euskararen Eguna antolatu dugu eta zuzendaritzari eskatuko diogu ogitartekoa jateko ordu laurdena ordu erdira luzatzea. Harreman hori nire kontu dago. Mendinuetak Mondragon taldeko Nafarroako lantegien euskara batzordearen bileretan parte hartzen du. Gainontzekoek euren ekarpena egiten dute, denen arteko lana da”. Bazkideen batzarrak, batzar nagusiak eta Euskararen Egunak langile guztiei batzordearen martxaren berri emateko ere baliatzen dituzte.\nEmuneko teknikariaren papera ere nabarmendu dute batzordeko kideek: “berak gidatzen gaitu. Ez genuen inolako esperientziarik. Berak edo guk proposatzen dugu. Denok egiten ditugu gauzak” esan du Arzak. “Kanpo agente bat da eta perspektiba du”, dio Amianok. “Gu hasiko bagina, egunerokoak jango gintuzke. Gaur lanez gainezka gaude eta bihar eginen dugu…”, azaldu du Arzak. “Ez gara teknikoak. Eguneroko lanari begira gaude, beraz, dakien baten premia dago” gaineratu du Mendinuetak. “Berak gidatzen gaitu. 09:30erako konpromisoa hartu duzunean, ezin duzu esan lanez gainezka zaudela. Etorri da, zain dago. Horrek zaintzea ekartzen du”, Amianoren aitortza.\nDiagnosiarekin hasi ziren 2015ean. 2016an Euskara Plana ezarri zen. Aurreneko bi urteetan Altsasuko Kooperatibako plangintza urte erdikoa bazen, 2017an urte osoko plangintzarekin hasi ziren eta hala jarraitzen dute aurten ere. Egitasmo ugari egiten dituzte plana aurrera eramateko, esaterako: abenduaren 3an Euskararen Eguna ospatzen dute kooperatiban; kafe makinaren ondoan hilero esaera bat jartzen dute; postal lehiaketa antolatzen dute; Korrikako kilometroa erosten dute; haiek sortu eta lantegi guztian banatzen den buletin elebiduna argitaratzen dute hiru hilero; aurten kanta bat sortu nahi dute… “Gure batzarretan irudi bidez egiten diren aurkezpenak, asko Coprecitik heldu direnez, euskaraz dira. Batzarrean euskararen presentzia altua da”, argitu digu Amianok.\nLantegian euskara klaseak emateko nahikoa jende ez dagoenez, hizkuntzan trebatzeko beste bideak bilatu dituzte. Hor dago Mezularia egitasmoa. Haren bidez euskara dakiten bost langilek testuak idazten dituzte hamabostean behin. Beltzak jartzen die gaia eta idatziak hari bidaltzen dizkiote eta zuzenduta bueltatzen dizkie. Idazleen artean dago Aitor Ruiz de Egino Ostiza eta “askatzeko modu bat” dela azaldu du, “dena ulertzen dut, baina hitz egitea gehiago kostatzen da. Honek laguntzen du; ahaztutakoak gogorarazten dizkizu”. Beltzak zuzenketak langile bakoitzaren mailaren arabera egiten ditu.\nNafarroako Gobernuak lantoki pribatuetan euskararen erabilera eta presentzia sustatzeko laguntzak emateko deialdia egin zuen estreinakoz joan den urtean. Altsasuko Kooperatibak eskaera aurkeztu eta diru-laguntza jaso zuen. Harekin errotulazio ofiziala aldatu zuten. “Enpresan ditugun hainbat errotulurekin zerrenda bat egin genuen. Gaztelaniaz zenbat zeuden jakiteko. Horiek euskaraz edo ele bitan jartzeko eskatu genuen laguntza. Emunen teknikariaren kostua ere sartu genuen”. Errotuluak aurki jarriko dituzte.\nAurten ere diru-laguntza deialdian eskaera eginen dute. “Joan den urteko deialdian, batez ere irudi kontuetarako zen diru-laguntza. Aurtengo deialdian Euskara Plan batean egon daitezkeen hainbat egitasmorako laguntza sartu dute. Guk horien guztiendako laguntza eskaera sartuko dugu”, esan digu Beltzak.\nAltsasuko Kooperatiba hurrengo lau urterako plan estrategikoa egiten ari da eta han euskara, lau ardatzak, sartu dituztela azaldu digu Amianok. “Enpresak euskara ezartzen eta normalizatzen segitzeko asmoa dauka”. Etorkizunean hizkuntzari lotuta gauza gehiago etor daitezkeela gaineratu du. Eta horietako bat hizkuntza teknikoarena da. Izan ere, euskara jakitea kontu bat da baina lanpostuan batzuetan hitz jakin batzuk behar izaten dira. Halako kasuetan, “ahal den bezala” moldatzen direla esan digu Mendinuetak. Beltzak azaldu digunez, “oraindik ez gara kontu horietan sartu, baina lantoki askotan enpresa barruko hiztegi propioa egiten da, haietan dauden hitz klabe edo hitz teknikoak jasotzen dituena. Horretaz oraindik ez dugu sekula hitz egin”. Mendinuetak borobildu du: “oraindik beste nibel batean gaude”.\nBitartean Euskaraldia moduko ekimenak enpresara nola eraman pentsatzen ari dira. Azaroaren 23tik abenduaren 3ra, 11 egunez euskaraz hitz egiteko gonbidapena egin digute euskal herritar guztiei. “Aurretik probako egun bat eginen dugu, nola moldatzen garen ikusteko”, azaldu digu Beltzak. Erabileran “arrankatzeko” aitzakia izanen da. “Kafe garaian 15 minutu egiteko aukera proposatu genuen joan den urtean, baina Euskaraldiarena atera zenez, bat egitea erabaki genuen”.\nEuskarak zer ekarpen egiten dio Altsasuko kooperatibari?\nNortasuna, esan du Mendinuetak, “Altsasuko eta euskara, bat; horrela hartzen dugu. Nik uste horretan proaktiboak garela”. Amianorendako ama hizkuntza da eta “niretako garrantzitsua da nire hizkuntza enpresan ere babestea eta zaintzea, normal erabiltzea, etxean erabiltzen dudan moduan”. Arzarendako “Sakanako enpresa bateko pastelaren ginga” da. Ruiz de Egino eta Mendinuetarendako esperientzia “ona” da eta beste enpresetan bide hori “dudarik gabe” egitera animatu dituzte.\nArgazkian, ezkerretik eskuinera: Joseba Beltza Bengoetxea, Ana Arza Mazkiaran, Amaia Amiano Irizar, Jovita Moro Martin, Aitor Ruiz de Egino Ostiza eta Martin Mendinueta Lizarraga.


Markeli ilusioa opari - Goierriko Hitza : Goierriko Hitza\nMarkel, amarekin (ezkerrean) eta Carolina Olivaresekin (eskuinean).\nHamabost urteko gazte urretxuarra da Markel Lopez, beste edozein gaztek bezainbesteko bizipoza eta kemena dituena. Azaleko gaixotasun arraro bat du, ordea: epidermolisis bullosa, tximeleta azala izenarekin ezaguna. Azala oso hauskorra du gaixotasunaren ondorioz, eta tratamendu garestiak behar ditu. Tratamendu horiek ordaintzea errazteko, Carolina Olivares idazle espainiarrak Siri Ocra y el mundo de lo absurdo liburua argitaratu du. Irabazien zati bat Markeli emango dio.\nOlivares Kantabrian jaioa da, baina Madrilen bizi da orain, eta Madrilgo Idazleen Elkarteko kidea da. Siri Ocra y el mundo de lo absurdo bere hirugarren liburua da. «Berezia izatea nahi nuen», adierazi du. «Nik bizitza ona izan dut, baina badakit hori ez dela denen kasua, eta norbaiti laguntzea erabaki nuen». Telebistan ikusi zuen Markelen kasua, eta berehala jarri zen harremanetan Saioa Arrizabalagarekin, Markelen amarekin.\nMundo de fantasia izeneko trilogiako lehen liburua da Siri Ocra y el mundo de lo absurdo. Siri Ocra izeneko iratxoa da protagonista, armoniaren herrialdean bizi dena. Misterio bat argitu beharko du, eta horretarako hainbat proba gainditu. Probak gainditzeko, logika erabili beharko du Siri Ocrak, eta berarekin batera, irakurleak. «Istorioan ikusiko da absurdoak diruditen gauzek garrantzia izan dezaketela, eta, alderantziz, oso zentzuzkoak diruditenak sarri absurdoak direla».\nHaurrentzako fantasia liburua da, gaztelaniaz idatzia. Eta, testuaz gain, marrazki erakargarriak ere baditu —Nicolas Papenkorenak dira ilustrazioak—. Istorio originalen bidez, haurrei balore jakin batzuk transmititzen saiatzen da Olivares, eta fantasia du horretarako tresna. Duela ia urtebete argitaratu zen liburua, eta dagoeneko hirugarren argitalpena ari da saltzen. Zumarragan abenduaren hasieran aurkeztu zuen, Zelai Arizti kultur etxean.\nLiburua hamar euroan dago salgai, Facebook sare sozialeko Mundo de fantasía orrialdean. Idazleak ez du bitartekaririk erabili nahi izan liburua saltzeko, irabazien ahalik eta zati handiena Markelentzat izateko. «Gabonetarako opari egokia izan daiteke, haurrei oparitzeko, eta, bide batez, Markeli laguntzeko».\nBestalde, trilogiako bigarren liburua ere idatzita du dagoeneko, eta laster argitaratuko du. Raorau y el gran Alerbo du izena bigarrenak, eta honen irabazien zati bat ere Markelentzat izango da.\nUrtebete honetan harreman estua mantendu du Olivaresek Markelen familiarekin. Hainbat aldiz etorri da Urretxura, eta Markel ere joan da Madrilera. Bisita horietan ekintza bereziak egiten saiatu da Olivares. Izan ere, liburua idatzi eta diruz laguntzeaz gain, beste mota bateko laguntza ere eskaini nahi izan dio gazteari. «Diruaz gain, ilusioa egingo dioten gauzak eskaintzen saiatzen naiz».\nRevilla aurkeztu nahi dio\nEsaterako, Eduardo Gomez aktorea aurkeztu zion. «Gomez asko inplikatzen da horrelako gauzetan, eta baiezkoa eman zidan». Faunian ere izan ziren, egun pasa, animalia artean. Eta egunen batean Migel Angel Revilla ere aurkeztu nahi dio, Kantabriako presidentea: «Hitz egin nuen Revillarekin, eta prest agertu zen, baina orain arte ez da posible izan agenda oso betea duelako».\nGaixotasun arraroak dituzten beste hainbat haurri ere laguntzen die Olivaresek, beste proiektu batzuen bidez. Batez ere, kasuak ezagutzera ematen saiatzen da. Eta, noski, fantasia erabiltzen du errealitate gordina albo batera utzi eta beste mundu atseginago batzuk irudikatzeko, «errealitateak batzuetan ez digulako uzten zoriontsu izaten».


GAIA: Eguna/gaua edo argia/iluntasuna, pentsa ezazue gure proiekzioak pantaila erraldoian eskaintzen dituen aukera guztietan argiztapen-kontraste jaialdi bat egiteko.\nAnime Music Video bat (Animeko bideo musikal bat, AMV akronimoaz ezagunagoa), bideo musikal bat da, normalean Anime-arekin lotua dagoena. Hau da AMVen ezaugarri nagusia: Anime estiloko telesail edo film bateko edo bat baino gehiagotako eszenak dira, eta haiekin sinkronizatutako kantu batekin doaz. Multimediakoak eta Animearen jarraitzaile sutsuek eginak izaki, Internet bidez zabaltzen dira batez ere AMVak, upves.com eta Youtube-ren bidez batik bat. Eta orain Encounterren bidez ere bai!\nZuen sorkuntzak Intranetera igo ahal izango dituzue.


José Antonio Pagola - Homiliak: enero 2013\n2013ko otsailaren 2a\nJaungoikoaren Aurkespena (C)\nUrteko 3. Igandea (C)\nGaur bete da profezia hau.\n+ Jesu Kristoren Ebanjelioa San Lukasen liburutik 1,1-4; 4,14-21\nTeofilo agurgarria, askok ekin diote gure artean izan diren gertakarien historia idazteari, hasieran begizko testigu eta gero berri onaren predikari izandakoek jakinarazi digutenaren arabera. Neuri ere on iruditu zait dena bere harian zuretzat idaztea, hasieratik guztia zehatz-mehatz aztertu ondoren, jaso dituzun irakaspenak zein finkatuak dauden ikus dezazun.\nJesus, Espirituaren indarrez, Galileara itzuli zen, eta inguru hartan guztian zabaldu zen haren berri. Hango sinagogetan irakasten zuen, denek goraipatzen zutela.\nNazaretera joan zen, bera hazi zen herrira, eta larunbatean sinagogan sartu zen, ohi zuenez, eta irakurgaia egitera zutitu. Isaias profetaren liburua eman zioten eskura eta, irekitzean, pasarte hau aurkitu zuen:\neta itsuei ikusmena hots egitera\neta zapalduak askatzera,\nJaunak onginahia azalduko duen\nurtea hots egitera .\nLiburua itxi, laguntzaileari eman eta eseri egin zen; denak sinagogan begira-begira zeuzkan. Eta honela hasi zitzaien: «Gaur bete da profezia hau entzuten didazuenontzat».\nXeheki deskribatu du Lukasek zer egin duen Jesusek bere herriko sinagogan: zutitu, liburu santua hartu, Isaiasen pasartea aurkitu, testua irakurri, liburua itxi, laguntzaileari itzuli eta eseri. Guztiek behar dituzte adi entzun Jesusek aukeraturiko hitzak, Jainkoak zertara bidali duen Jesusek uste duena adierazten baitute.\nGauza harrigarria: testua ez da mintzo erlijio bat, gutxi asko ona, antolatzeaz edo kultu duinago bat ezartzeaz; aitzitik, pobreenei eta zoritxarrekoei askapena, esperantza, argia eta Jainkoaren onginahia adierazteaz ari da. Hona zer irakurri duen Jesusek: «Jaunaren Espiritua nigan da, igurtzi bainau. Pobreei Berri Ona hots egitera bidali nau, gatibuei askatasuna iragartzera, itsuei ikuspena ematera. Zapalduak askatzera; Jaunaren onginahiaren urtea aldarrikatzera». Bukatzean, esan die: «Gaur bete da entzun duzuen Idazki hau».\nJesus baitan da Jainkoaren Espiritua, eta pobreengana bidali du; haren bizitza osoa premiatsuengana, zapalduengana, umiliarazitakoengana bideratu du. Hori dugu geure norabidea haren jarraitzaileok. Hori da Jainkoak, Jesusengan gizon egin den Jainkoak, giza historiari ezarri nahi dion norabidea. Azkenek lehenengo izan behar dute bizitza duin, aske eta zorioneko hori ezagutzen, Jainkoak oraindanik beretik bere seme-alaba guztientzat nahi duen hori.\nEzin ahaztu gintezke horretaz. «Pobreekiko aukera egitea» ez da hogeigarren mendeko teologo bakan batzuen asmakizuna, ezta Vatikano II.a kontzilioaren ondoren abiatutako moda bat ere. Jainkoaren Espirituak, Jesusen bizitza osoa arnastu duen hark, eginiko aukera da, eta haren jarraitzaileok giza historian txertatu behar duguna. Hau esan zuen Paulo VI.ak: Elizaren eginbeharra da «askapena jaio dadin laguntzea... eta erabatekoa izan dadin lan egitea».\nEzinezkoa da Jesu Kristo nork bere bizi egitea eta hura hots egitea, azkenak defendituz ez bada, baztertuekin bat eginez ez bada. Jesusen Elizan egiten eta handik aldarrikatzen duguna sufritzen dutenek gauza ontzat eta askatzailetzat hartzen ez badute, zer ebanjelio ari gara hots egiten?, zein Jesusi ari gara jarraitzen?, zertan dihardugu? Argiago esanda: zer uste dugu kristauok?, Jesusen norabide bera hartu al dugu?\nUrteko 2. Igandea (C)\nBere lehen mirarizko seinale hau Galileako Kanan egin zuen Jesusek.\n+ Jesu Kristoren Ebanjelioa San Joanen liburutik 2, 1-11\nHiru egunera, ezteiak izan ziren Galileako Kanan, eta han zen Jesusen ama. Jesus eta beronen ikasleak ere gonbidatu zituzten ezteietara. Eta ardoa amaitu baitzen, esan zion amak Jesusi:\n– Ez dute ardorik.\n– Utz nazazu bakean, emakume. Oraino ez da etorri nire ordua .\nBaziren han harrizko sei ur-ontzi, juduek beren garbikuntzetarako erabili ohi zituztenak, ehunen bat litrokoa bakoitza.\n– Bete ontziak urez.\n– Atera pixka bat eta eraman mahaizainari.\nHala egin zuten haiek.\nMahaizainak ardo bihurtutako ura dastatu zuen, nongoa zen jakin gabe; zerbitzariek, bai, bazekiten, beraiek atera baitzuten ura. Ardo berria dastatu zueneko, senarrari dei egin eta esan zion: «Jende guztiak ardorik onena atera ohi du lehenik eta, jendea aski edanda dagoenean, arruntagoa; zuk, berriz, orain arte gorde duzu ardorik onena».\nJoan ebanjelariak ez dio Jesusek «mirariak» edo «mirakuluak» egin zituenik. «Seinaleak» izena eman die Joanek; hain zuzen ere, gure begiek ikus dezaketena baino sakonagora garamatzaten keinuak direlako. Zehazki, Jesusek egin dituen seinaleek hari begira jartzen gaituzte eta haren indar salbatzailea aurkiarazten digute.\nEztei baten markoan gertatu da guztia; jairik gizatarrenaren, maitasunaren sinbolo adierazkorrenaren, Jainkoak gizakiarekin egin duen elkartze behin betikoa iradokitzeko Bibliaren tradizioko imajinarik hobenaren markoan. Jesu Kristoren salbazioa honela behar dute bizi eta eskaini haren jarraitzaileek: giza jaiak bete-beteko egiten dituen jai bezala, haiek huts gertatzen direnean, hau da, «ardorik gabeko» eta zoriontasun osoaren gure gogoa betetzeko ez-gai direnean.\nBesterik ere iradokitzen du kontakizun honek. Orduan bakarrik har dakioke urari ardo-gustua: juduek beren burua garbi egiteko harrizko sei urontzi handitan izan ohi duten eta, Jesusen hitzari jarraituz, haietatik aterea denean. Harrizko harlauzatan idatzia den legearen erlijioa agortua da jada: ez da gai gizakia garbi egiteko. Jesusek dakarren maitasunaz eta biziaz liberatu beharra da erlijio hori.\nJendea ezin da ebanjelizatu nolanahi. Jesusen indar eraldatzailea komunikatzeko ez dira aski hitzak, beharrezkoak dira keinuak. Ebanjelizatzea ez datza hitz egite hutsean, predikatze eta irakaste hutsean, are gutxiago juzgatzean, mehatxu egitean edo gaitzestean. Premiazkoa da eguneratzea, leialtasun sortzailez, Jesusek egin ohi zituen seinaleak; hain juxtu, landa-jende haren bizitza latza gozatzeko, Jainkoagandiko alaitasuna gizarteratuz, Jesusek egiten zituen seinaleak eguneratu beharra da.\nZein ibiliko da berri gozagarri ez den zerbait bila?, nagusiki ebanjeliora jauntxokeriaz eta mehatxuz joz jokatzen bada? Jesu Kristo jende askok bizitzeko indar eta eragin bezala espero du, eta era zentzuzkoagoz eta pozgarriagoz bizitzeko bide bezala. «Erlijio geldoa» soilik eskaintzen bazaie, ezin dastatu ahal izango dute Jesusek kutsatu ohi zuen jai-alaitasun hura, eta urrunduz jarraituko du jendeak.\nJaunaren Bataioa (C)


Astelehena, 2008.eko otsailak 11\n75.000 euroko dirulaguntza onetsi da Xabierko Schurhammer Dokumentazio Zentroarentzat\nNafarroako Gobernuak baimena eman du Jesusen Konpainiari 75.000 euroko dirulaguntza emateko Xabierko Schurhammer Dokumentazio Zentroaren fondoak handitu, katalogatu eta hedatzeko xedez.\n270.200 euroko gastua onetsi da ikasketa artistikoak handitzeko\nNafarroako Gobernuak baimena eman du hainbat urtetarako gastua egiteko (270.200 euro) zentro nazionaletan edo atzerrikoetan ikasketa artistikoak handitzeko dirulaguntzak sustatzeko helburuz.\n1.650.000 euroko dirulaguntza onetsi da Jorge Oteiza Museoa Fundazioarentzat\nNafarroako Gobernuak baimena eman du Jorge Oteiza Museoa Fundazioari 1.650.000 euroko dirulaguntza emateko aipatu erakundearen funtzionamendu eta jarduera gastuetan kolaboratzeko xedez.\nEguarasko (Atez) Kontzejua iraungitzea onetsi da\nGobernuak Foru Dekretu bat onetsi du Atez udalerrian dagoen Eguarasko Kontzejua iraungitzeko, Nafarroako Toki Administrazioari buruzko uztailaren 2ko 6/1990 Foru Legearen 44. artikuluarekin bat eginda. Gobernuaren erabaki honek Lurralde Mugapenerako Batzordearen aldeko txostena badu.\nIruñeko Udalaren “III. Tartea: Lezkairuko hegoadeko bidea” proiektuak ukitzen dituen ondasun eta eskubideen okupazioa presakoa dela deklaratu da\nIruñeko Udalaren “III. Tartea: Lezkairuko hegoaldeko bidea” proiektuak ukitzen dituen ondasun eta eskubideen okupazioa presakoa dela deklaratu du Nafarroako Gobernuak, nahitaezko desjabetzapenaren ondorioetarako.\n2008-2011 aldian txertoak erosteko esparru akordioa egiteko baimena eman Gobernuak\nNafarroako Gobernuak, gaurko bileran, sendagaien enpresekin (txertoen hornitzaileekin) esparru akordioa egiteko baimena eman dio Osasunbidea-Nafarroako Osasun Zerbitzuko zuzendari kudeatzaileari.\nErregistratzaileak izendatu dira Agoitzen eta Iruñean\n90.000 euroko dirulaguntzak onetsi dira Nafarroako Unibertsitate Publiko eta Nafarroako Unibertsitatearentzat\nNafarroako Gobernuak baimena eman dio Lanbide Heziketa eta Unibertsitateen zuzendari nagusiari dirulaguntza zuzen bat eman diezaien Nafarroako Unibertsitate Publikoari eta Nafarroako Unibertsitateari. Gehienez ere, 90.000 euroko dirulaguntza onetsi da unibertsitate bakoitzarentzat.\n2008ko otsailaren 11ko Gobernu Bilkura\nGenero indarkeria pairatzen duten emakumeentzako informazio eta aholkularitza juridikoko zerbitzua eskaintzeko hitzarmena izenpetuko du Gobernuak\nNafarroako Gobernuak baimena eman du Familia, Gazteria, Kirol eta Gizarte Gaietako Departamentuaren eta Lan eta Gizarte Gaietarako Ministerioaren arteko lankidetza hitzarmena izenpetzeko. Hitzarmenari jarraiki, genero indarkeria pairatzen duten emakumeentzako telefono bidezko informazio eta aholkularitza juridikoko zerbitzua eskainiko dute.\nNafarroak aurrekontu orekarekin eta 295.000 euroko superabitarekin itxi zuen 2007\nForu Ogasunak aurreikusitakoak baino 393,3 milioi euro gehiagoko dirusarrerak bildu zituen, eta gizarteari itzuli zaizkio, departamentuetako zuzkidura handituz\nNafarroako Ogasunak hamar bat sektore ekonomikotan jarriko du arreta aurtengo zerga ikuskapenean\n2008ko planean aholkularitzak, ostalaritza eta desinfektatze zerbitzuak sartuko dituzte, berritasun gisa, eta higiezinen sektorea, ibilgailuen tailerrak eta metalaren, kautxuaren eta plastikoaren industriak mantenduko dituzte\nNafarroako ordezkariak izendatu dira Nafarroako Ubideari buruzko hitzarmenaren jarraipen batzordean\nNafarroako Gobernuak erabaki bat hartu du gaurko bilkuran Nafarroako ordezkariak izendatzeko Nafarroako Ubideari buruzko hitzarmenaren jarraipen batzordean. Aipatu hitzarmena Ingurumen Ministerioarekin sinatuta dago Nafarroako Ubidea eraikitzeko. Erabaki berberaren bidez, Gobernuak ordezkariak izendatu ditu batzorde tekniko aholku-emailerako.


Azpeitiarrek argazki jendetsua atera dute urtarrilaren 30eko greba orokorra babesteko eta herritarrak mobilizatzera deitzeko - Urola Kostako Hitza : Urola Kostako Hitza\nAzpeitiko adin eta arlo ezberdinetako herritarrek agertu diote babesa hilaren 30eko grebari. (Maialen Etxaniz)\nAzpeitiko Greba Batzordeak deituta, jende ugari elkartu da gaur, osteguna, Azoka Plazan argazki jendetsua atera eta urtarrilaren 30erako deitutako greba orokorrari babesa agertzeko. Adin eta arlo ezberdinetako azpeitiarrek egin dute bat Euskal Herriko Eskubide Sozialen kartak deitu duen greba orokorrarekin, eta horri babesa agertu ez ezik, herritarrei dei egin diete hilaren 30ean mobiliza daitezen. Era berean, babesa agertu diete Greba Batzordeak antolatutako nahiz sustatutako ekimenei. Hiru ardatz hartuta deitu dute hilaren 30eko greba orokorra: lana, pentsioa eta eskubide sozialak. Zaintza greba ere izango da.\nEuskal Herriko gehiengo sindikalak eta eragile sozial ugarik babestu dute urtarrilaren 30erako deitutako greba, eta Azpeitian ere hainbat izan dira deialdiarekin bat egin duten taldeak. Esaterako, pentsiodunen talde batek, Azpeitiko ELA eta LAB sindikatuetako langileen ordezkariek nahiz Azpeitiko Udalak bat egin dute greba orokorrarekin –Azpeitiko EAJk ez du greba babestu–. Gazteek ere atxikimendua agertu nahi izan diote hilaren 30eko deialdiari, eta horretarako gazteen argazkiz osatutako mosaikoa osatzen dabiltza. Eragile horietako nahiz beste batzuetako norbanakoak elkartu dira gaurko agerraldian, eta ateratako argazki jendetsuarekin herritarrei dei egin nahi diete urtarrilaren 30ean greba egin, eta kalera atera daitezen.\n“Garaia da azken urteotan kendu diguten guztia berreskuratzeko, eta lan, pentsio eta bizitza duinak bermatzeko. Guri dagozkigun erabakiak geuk, hemen, erabaki nahi ditugu”, adierazi dute Azpeitiko Greba Batzordeko kideek. Horrez gain, azpimarratu dute “neoliberalismo basatiak inposatzen dituen bizi baldintzak” gaitzesten dituztela, eta horren aurrean “bestelako eredu sozio produktibo bat” defendatzen dutela, “bizitza erdigunean jartzen duena, zaintzari dagokion aitortza ematen diona eta planetaren jasangarritasunari lehentasuna emango diona”, hain zuzen. Alternatibak badaudela diote, eta horregatik mobilizatuko dira: “Gobernu eta instituzioetatik aldaketak egiteko prest ez badaude, guk behartuko ditugu. Beraz, langileok, langabetuok, pentsiodunok, etxeko langileok, ikasleok, irakasleok, merkatariok… indarrak batu, eta mobilizatzera goaz”.\nUrtarrilaren 30erako Azpeitiko egitaraua\nHona hemen Azpeitiko Greba Batzordeak hilaren 30erako prestatutako mobilizazioen eta ekintzen egitaraua, osorik:\n07:00etan, kotxe karabana eta pikete informatiboak.\n09:00etan, manifestazioa, Azpeitiko plazatik abiatuta.\n12:30ean, manifestazioa, Donostian. Hara joateko kotxeak antolatuko dituzte.\n16:00etan, kafe tertulia, Azoka Plazan.\n18:00etan, manifestazioa, plazatik hasita.\nGreba Batzordeko kideek zaintza gunea jarriko dute urtarrilaren 30eko greba orokorrean Azoka Plazan, “ume zein helduen zaintzaz arduratzen direnek ere egitasmoetan parte hartu ahal dezaten”. Zaintza zerbitzua erabili nahi dutenei aurrez izena emateko eskatu diete, gutxieneko zerbitzua emateko zenbat kide beharko diren jakiteko. Zaintza zerbitzua erabili nahi duten lagunek mezu bat bidali beharko dute azpeitikogrebabatzordea@gmail.com helbidera, gaian ‘Zaintza” idatzita. Mezu horretan adierazi beharko dute zaintza zerbitzuan zaindu beharreko pertsonak zenbat urte dituen eta hura zer ordutatik zer ordutara egongo den gunean.\nGoizeko zaintza zerbitzua 06:45ean hasiko da, eta 11:00-11:30ean bukatu, 07:00etarako kontxe karabanara joan eta 09:00etako manifestazioan parte hartu nahi dutenentzat. Arratsaldean martxan jarriko dute berriro. 16:00etan Azoka Plazan kafe tertulia izango de arren, nahi edo behar duenarentzat zaintza zerbitzua eskainiko dute, 16:00etatik 18:00etara arte.


Debako Amaikak Bat hartuko du bihar Oiartzun Ohorezko Erregional taldeak . diariovasco.com\nDebako Amaikak Bat hartuko du bihar Oiartzun Ohorezko Erregional taldeak\nOiartzun taldeko fitxaketa berriak. / GOIZARIN\nHondarribiari 0-1 irabazita, garaipen garrantzitsuarekin eman dio hasiera denboraldiari Fraileren taldeak\n16 septiembre 201609:10\nBihar, hilak 17, denboraldiko bigarren partida jokatuko du Oiartzun Ohorezko Erregional taldeak Karla Lekuona zelaian, arratsaldeko 16 :30ean hasita. Debako Amaikak Bat taldea hartuko Txema Frailek zuzentzen duen taldeak.\nOiartzun taldeak pasa den larunbatean eman zion hasiera aurtengo denboraldiari, Hondarribiaren aurka jokatutako partidarekin. Bi taldeek izan zituzten aukera politak baina neurketaren amaieran iritsi zen erabakigarria izan zena. Iñigo Gonzalez oiartzuarrak, 86. minutuan, zelaiaren erditik egin zuen jaurtiketa eta baselinaz oso tanto ederra egin zuen. Hortaz, oiartzuarrek hiru puntuak poltsikoratu zituzten.\nHonako hamaikakoa zelairatu zituen Frailek: Salinas, Almandoz (Dani, 45. m.), Ibai, Loperena, Marin, Iñigo, Eñaut Fernandez, Jon Mikel (Manzisidor, 53.m.), Endika (Artola, 88. m.), Kevin (Sistiaga, 60. m.) eta Garmendia (Ander, 82. m.).\nLehenengo mailako Oiartzun taldeak ez zuen asmatu igandean eta eskuhutsik itzuli zen etxera, Albaceten jokatu zuen partida 2-0 galdu ondoren. Lehenengo zatian Gaztela-Mantxako taldeari aurre egiten lortu bazuen ere, bigarrenean kale egin zuen Gari Argotek zuzentzen duen ekipoak. Hamar minututan erabaki zen partida Alba Redondok, etxeko golegileak, sartutako bi tantoei esker.1. mailako emakumeek irailaren 25ean jokatuko dute hirugarren jardunaldiari dagokion partida, Karla Lekuonan. Huelvako Sporting taldea hartuko dute eta denboraldiko lehen garaipena eskuratzen saiatuko da.


barren.eus - Pentsio duinen aldeko aldarria kalera atera dute Nagusien Nazioarteko Egunean ere\nPentsio duinen aldeko aldarria kalera atera dute Nagusien Nazioarteko Egunean ere\nArgitaratua: 2018-10-01 19:25\nPertsona Nagusien Nazioarteko Eguna da gaur, urriak 1. Ospakizunek baino pisu handiagoa izan dute baina aldarrikapenek, pentsio duinak eskatzeko protesta ekitaldiak kalera atera baitituzte gaur ere.\nElgoibarren Kalegoen plazan batu dira jubilatu eta pentsiodunak, ohi duten legez, hamabostean behin astelehenetan egiten duten protesta egitera. Elkarretaratzeaz gainera, manifestazioa ere egin dute herriko kaleetan barrena.\nEibarren egin dute gaur goizean eskualdeko manifestazioa. AGIJUPENS Gipuzkoako Jubilatu eta Pentsiodunen Elkarteak bere eskaerak Eibarko Udalera eraman ditu, egunotan hainbat herritan egiten ari diren Nagusien Bira Eibarreraino ailegatu dela aprobetxatuta (ikus etakitto.eus webgunean)\nElgoibartik Eibarrera joan direnei Azitainen harrera egin eta, jarraian, Untzagaraino joan dira jubilatuak, astelehenero egiten duten bezala gaur ere udaletxe parean elkarretaratzeko. Gaurko kontzentrazioa berezia izan da ordea, Eibarko Udalean aurkeztu duten adierazpena irakurri duten bitartean, Miguel de los Toyos alkatea plazan egon baita jubilatu eta pentsiodunen eskaerak bertatik bertara entzuten. Pentsio duinak bermatzeko sistema publikoa eskatzeaz gain, hauek dira zuzenean Udalari egindako eskaerak:\nErretirodunen zentru edo guneekiko harreman instituzional hobea bultzatzea.\nZentru edo gune horien jasangarritasun ekonomikoa bermatzea.\nPentsio duin eta zuzenago baten aldeko euren eskabidea babestea.\nEra guztietako hesiak ezabatzea eta etxebizitza-eraikuntza eta pertsona guztien hiri-espazioa ahalbideratzea.\nUdalak “Euskadi Lagunkoia” proiektuarekin egin dezala.\nHerri mailako Pertsona Nagusien Kontseiluak bultzatzea.\nBizitza guztirako izan behar duen heziketa aktiboa bultzatzea.\nDomotikaren aldeko apustua egitea bai jubilatuen elkarteetan baita nagusien etxebizitzetan ere.\nGogoz kontrako bakardade eta isolamentuarekin amaitzea.


LUR PLANETAREN SUNTSIKETA: 2008\nBlog honetan lur planetaren suntsikataren inguruan, bai aldaketa klimatikoaren bai beroketa globalaren inguruan informazioa publitzen saiatu naiz. Noizbait bideo bat edo beste eskegiz horrela atseginagoa izango delakoan. Hala eta guztiz ere, hau irakurtzen duen edonork informazio gehiago nahi badu, aholkuren bat badauka, edo dena delakao, kontaktuan jartzea gustatuko litzaidake web hau hobetzeko asmotan.\nPublicado por Susana N.B. en 19:49 No hay comentarios:\nAldaketa klimateko geldiarazteko aholkuak (powerpoint bidezko aurkezpena)\nHona hemen hirugarron mailako ikasle batzuek aldaketa klimatikoaren inguruan egindako aurkezpena, non hau ekiditzeko aholkuak ematen dituzte. Powerpoint bidezko aurkezpena egin dute, eta era atsegin eta erakargarri batean gai hau lantzeko era ezinhobea da.\nEspero dut zuen gustokoa izatea.\nPublicado por Susana N.B. en 19:34 No hay comentarios:\nEtiquetas: aholkuak, frenar cambio climatico\nEuropako Hirien Gutuna Garapen Iraunkorraren Bila (Aalborgeko gutuna)\n1994. urtean Aalborg hirian (Danimarka) Europako Hirien Gutuna Garapen Iraunkorraren bila(Aalborgeko Gutuna) idatzi zuten, 330 hiri baino gehiagok sinatutakoa, hiri jasangarriei (sostenibles)buruzko europar Biltzarrean esku hartutakoek hain zuzen ere. Biltzarra Europako Batzordeak eta Aalborg hiriak sustatu zuten eta ingurugiroko toki ekimenen nazioarteko Kontseiluak (ICLEI) antolatu.\nGutun hai Garapen iraunkorraren inguruan mintzatzen da eta zuek irakurri ahal izatea interesgarria dela iruditu zait; neuretzako, gutxienez, interesgarria izan da.\nHor azpian erantsitako web-orrian gutuna ikusi ahal izango duzue.\nPublicado por Susana N.B. en 18:57 No hay comentarios:\nEtiquetas: Aalborg, carta Aalborg\n2008ko urtarrilaren 12an, Ministro Konseilua ontzat eman zuen , Hiriko Ingurumen Estrategi Espainola (Estrategia Española de Medio Ambiente Urbano), herri eta hiri espainolak euren hiritarren bizi kalitatea hobetzen eta garapen iraunkorrera hurbiltzen laguntzeko.\nGobernuak azaldu bezala, estrategia berri hau hirigintza, higikortasun, eraikuntza eta hiri gestio sailak hartzen ditu bere gain, Hiriko Ingurumenaren Europear Estrategia Tematikoari jarraituz (Estrategia Temática Europea de Medio Ambiente Urbano ). Halaber, bostgarren esparru bat gaineratzen du, baserriko eta hiriko munduaren arteko harremanak, Espainian hain garrantzitsuak direnak.\nEstrategiaren helburuen artean aipagarrienak hauek dira: aldaketa klimatikoaren prozesua geldiaraztea, garraio sistemetan aurrerapen iraunkorra bultzatzea, produkzio eta kontsumo patroi egonkorrak ("sostenibles")aukeratzea, eta errekurtso naturalen gehiegizko ustiapenaren prebentzioan eta gestioan hobekuntzak egotea.\nHorrez gain, garapen iraunkor globala ere aipatzen da, eta honen mandatu internazionalen konplimendua ere.\nPublicado por Susana N.B. en 17:46 No hay comentarios:\nEtiquetas: 12-01-08, estrategia española de medio ambiente urbano\nZer da berotegi efektua bideo honen bidez berotegi efektua zer den eta zerk eragiten duen hobeto ulertuko dugu,\nPublicado por Susana N.B. en 17:45 No hay comentarios:\nEtiquetas: berotegi efektua, calentamiento global video\nGuztiok gure alde jartzen badugu, oinezkook ere ingurua zaintzeko neurri asko har ditzakegu. Gure eguneroko eginkizunek inguruan eragin zuzena dute eta neurri batean eragin horien norabidea guk aukera dezakegu. Gure ohiturak kontzienteki alda ditzazkegu inguruarekin harmonian dauden jokamoldeak hartuz.\nHona hemen aurrera eraman ditzakegun jarraibide batzuk:\nKontsumo baxuko bonbilak aukeratu (11-15 W). Gutxiago kontsumitzen dute eta gehiago irauten.\nGarbigailua eta ontzi-garbigailua ongi bete eta tenperatura baxuko programetan garbitu.\nHozkailuaren tenperatura ongi egokitu. (-18º izozkailuan eta 6º gainerakoan). Izotza edota jela pilatzean desizoztu ezazu. %30 gutxiago kontsumituko du.\nTB eta musika-aparailuak ez itzazu utzi “Stand by” egoeran (argia piztuta), argindarra kontsumitzen ariko baita.\nIturria itxi hortzak garbitzean edo dutxan xaboia ematen duzun bitartean.\nOrdenagailua zein pantaila itzali bazkal garaian eta lanaldia amaitzean. Programa ezazu ordenagailua, erabiltzen ez bada pantaila bere kabuz itzaltzeko moduan.\nEz piztu beharrezkoak ez diren argiak (probestu zonabanatzea) eta itzali bulegotik irtetean.\nPapera birziklatu eta idatzi gabeko orrialdeak berrerabili. Fotokopiatu eta inprimatu\norriaren bi aldetan.\nEz erabili 3 kilometroz azpiko tarteak egiteko, motorea hotza dago eta gehiago kutsatzen\nAhal den einean garraio publikoa edo bizikleta erabili.\nBehar duzunetan, adostu beste batzuekin bidaiak elkarrekin egiteko.\nItzali motorea 30 segundo baino gehiagoko geldialdietan.\nGogora ezazu autoak gehiago erretzen duela gurpilek haizegutxi badute, leihoak zabalik badaude edota goialdeko parrilan gauzak eramaten badira.\nAzeleratze bortitzak eta balaztatze bat-batekoak ekiditu.\nDiesel erako motorea baduzu landare-jatorrizko biodiesela erabili; %90 gutxiago kutsatzen du.\nPublicado por Susana N.B. en 16:05 No hay comentarios:\nEtiquetas: neurriak, solucion cambio climatico\nKlima faktore askoren konbinaketaren ondorioa da, eta gure planetako ozeanoen zein atmosferaren ezaugarrien menpe dago. Klima moldatzen duen sistema horren handia denez, bere erreperkusioa ere handia da eta, beraz, behin aldaketak sortatuz gero oso zaila da norabidez aldatzea. Klima-aldaketa gertatzen ari ote den seguru egon barik ere, hobe dugu neurriak hartzea, behin gertatuz gero egoerari buelta ematea oso zaila, ala ezina, izan daiteke eta.\nHerri garatuek isurketak kontrolatzea proposatzen duten bitartean, garatze bidean dauden hainbat herri isurketak ez murriztearen alde daude, horrelako neurriak hartuz gero euren ekonomiak galera itzelak sufritu dezakete eta.\nCO2 gas kopururik handiena argindarraren produkzioaren eta garraioaren ondorioz sortzen da. Horregatik, behar-beharrezkoa da aldaketa energiaren arloan: gutxiago kontsumitu eta argindar garbia produzitu behar da. Hau lortzeko, eguzkitik, uretik, landareetatik edota\nlurraren berezko berotik eratorritako energia berriztagarriak erabiliz argindar garbia produzitu behar da.\nPublicado por Susana N.B. en 15:50 No hay comentarios:\nBideo honek gizakiok eragindako kontaminazioa aldaketa klimatikoan duen eragina eta nola ekiditu azaltzen du; kotxean ibiltzea, esaterako, uste baino ondorio gehiago ekar litzake.\nPublicado por Susana N.B. en 15:18 No hay comentarios:\nEtiquetas: CO2, contaminación, Kiotoko protokoloa, kutsadura\nKlima igotzeak, beste aldaketa askoren artean, goi-latitude eta mendietako izotzen urtzea ekarriko lukete eta honekin batera itsas mailaren igoera, itsasoek hainbat hiri eta populatutako kostalde urperatuko lituzketelarik. Honek populazio-migrazio handiak eragingo lituzke, arazo politiko eta ekonomiko neurtezinez gain.\nKlima berotzeak, gaixotasunez beterik dauden intsektuak barreiatzea ekar lezake, eta horrekin batera, gaoixotasunak mundu osotik hedatzea; malaria, eskistosomiasia, sukar horia eta beste hainbat gaixotasunek bortizki joko lukete egun gaixotasun horietatik libre dauden munduko leku askotan.\nIPCCk argitaratutako azken txostenaren arabera, klima aldaketaren eragina ez da berdin igarriko planeta osoan.\nIpar Amerika eta Asia iparraldean gainontzeko lekuetan jasango den beroketa baino %40 inguru handiagoa jasango dute.\nAmerika eta Europa hegoaldean zein inguru tropikaletan lehorteak eta desertifikazioa gertatzeko arriskua daukate.\nUr urritasuna handiagoa izango da India, Afrika Hegoaldea, Hegoamerika, Europa, Ekialde Ertaina eta Australiako 3.000 milioi pertsonarentzat, baina EEBB eta Txinan berriz ur gehiago izango dute.\nEkosistema askotako fauna eta flora desagertu egingo da.\nHau da, zenbat eta inguru pobreagoa ondorioak gero eta kaltegarriagoak izango lirateke.\nPublicado por Susana N.B. en 14:20 No hay comentarios:\nEtiquetas: aldaketa klimatikoa, beroketa globala, calentamiento, cambio climatico, ondoriak, repercusión\nPublicado por Susana N.B. en 12:58 No hay comentarios:\nOrain dela urte batzuk, klima aldaketa gertatuko zela hipotesi bat besterik ez zen, askotan zalantzan jarri zena. Gaur egun, gero eta zailagoa da horren inguruan zalantzak izatea horren frogak baititugu. 90 ko hamarkada, gogoratzen den hamarkadarik beroena izan zen, desertifikazioak gora egin duela ukaezina da, poloetako izotzen geruza findu egin da, atmosferako zein ozeanoetako tenperaturak igo egin dira azken urteotan,etab. Zenbat denbora pasa da izoztuta sentitu ginen azken negutik? Neguak ez dira negu, eta gero eta gutxiago. Hala eta guztiz ere, klimak betidanik fluktuazioak izan dituenez, oraindik ezin dezakegu tenperatura-igoera klima aldaketari leporatu; horretarako, oraindik ikerketa gehiago egin beharko dira.\nPublicado por Susana N.B. en 12:09 No hay comentarios:\nEtiquetas: beroketa globala, calentamiento, tenperatura


Emaitza bikainak lortu dituzte Izarraizko igerilariek Euskal Herriko Txapelketan - Izarraitz Igeri Elkartea - Uztarria (Azpeitia)\nEmaitza bikainak lortu dituzte Izarraizko igerilariek Euskal Herriko Txapelketan\n2019ko ots. 27a, 09:46\nJoan den zapatuan eta igandean, otsailaren 23an eta 24an, igeriketako Euskal Herriko Neguko Txapelketa jokatu zuten infantil mailakoek. Euskal Herriko infantil onenak Galdakaoko Urreta Kiroldegiko igerilekuan lehiatu ziren, eta Izarraitz Igeri Elkartetik Uxue Etxeberria, June Zubizarreta, Maialen Aiertza, Alazne Sudupe, Iker Aizpuru, Maier Lizarzaburu, Nora Uria eta Judith Odriozola aritu ziren lehian.\nNeguko denboraldiko azken zita garrantzitsuena izan zen joan den asteburukoa, eta Izarraizko igerilariek emaitza onak lortu zituzten Galdakaon. Hain zuzen ere, gure taldekideen lorpen aipagarrienak honako hauek izan ziren:\n- 31 marka pertsonal.\n- Uxue Etxeberriak 15 urtekoen eta absolutuen klubeko hiru marka berri ezarri zituen 50, 100 eta 200 metro bular estiloetan.\n- Uxue Etxeberriak Neguko Espainiako Txapelketan parte hartzeko bi gutxieneko lortu zituen, 100 eta 200 metro bular estiloetan.\n- Bost domina: Uxue Etxeberriak bi urrezko domina lortu zituen 100 eta 200 metro bular estiloetan; Maier Lizarzaburuk zilarrezko donima jaso zuen 200 metro bizkarren estiloan eta brontzezko domina 200 metro estiloan; Alazne Sudupek brontzezko domina irabazi zuen 400 metro estiloan.\nNeguko denboraldia bukatzeko, beriz, Uxue Etxeberria Gijonen izango da martxoaren 15ean eta 16an, infantilen Neguko Espainiako Txapelketan.\nZorionak guztiei, eta aupa Izarraitz!


Kolpez kolpe - hamaika telebista - Results from #9\nEmakumezkoen Ligako presidentea izateko hautagaitza aurkeztu du Ainhoa Tirapuk\nEmakumeen futbolaren profesionalizazioan egiten ari diren urratsetan, aurrera egitea da Ainhoa Tirapu atezain eta entrenatzaile ohiaren erronka. Emakumeen futbol liga zuzentzera aurkeztea bide horretan kokatu du kirolari nafarrak, Dolores Martellirekin batera. “Buruan ez neukan pentsatuta aurkeztea, hasieran beldurra ematen dizu” azaldu du. Hala ere, eskaera kanpotik etorrita, ez du zalantzarik izan, “emakumezkoen futbolari pausu bat ematea falta zitzaion”. Orain lehenengo aldiz emakumezkoen liga profesionala izango da eta lehenengo aldiz presidente bat aukeratu behar da.\nKamiKaZea: Edurne Azkarate "a matxete" eta punto\nHitzik gabe utzi gaitu. Ez dakigu nondik hasi. Ikusi eta ikasi!\nAEB: Heriotza zigorra emakumeon eskubideontzako\nEmakumeak, beltzak bereziki, jazartzen dituzten estatuak izango dira, noski, zigor handienak ezarriko dituztenak. Eskerrak Kaliforniari!\nArgi Erregimen Zaharrarekin! Badatorrela!\nHaurdunaldia eten ez, baina pena kapitalak bai. Errusiako gasik ez, baina armak saldu bai. Eta, gainera, Zazkel taldeak bere burua desegitea erabaki du. Salduta gaude, lagunak.


Macronen alderdiko Annick Troundayk lortu ditu boz gehien Hazparnen, Frantziako Asanblearako hauteskundeetan - - uztarria.eus\nMacronen alderdiko Annick Troundayk lortu ditu boz gehien Hazparnen, Frantziako Asanblearako hauteskundeetan\nDi-da! 2022-06-20 10:30\nFrantziako Asanblearako hauteskundeen bigarren itzuliko Hazparneko emaitzak. (Berria.eus)\nHazparne (Lapurdi) parte den Pirinio Atlantikoetako 4. hautesbarrutian NUPES alderdi ezkertiarreko Iñaki Etxaniz izan da garaile bigarren itzulian, baina hazparnetarren artean boto gehiago lortu ditu Emmanuel Macronen Ensemble alderdiko Annick Troundayk.\nFrantziako Asanblearako bozen bigarren itzulia izan da joan den asteburuan, eta Ipar Euskal Herriko biztanleek ere izan dute botoa emateko parada. Azpeitiarekin senidetuta dagoen Lapurdiko Hazparne herrian Pirinio Atlantikoetako 4. hautesbarrutiko hautagaia aukeratu behar zuten, eta NUPES alderdi ezkertiarreko Iñaki Etxaniz (Azpeitikoa du familia) eta Emmanuel Macron Frantziako presidentearen Ensemble alderdiko Annick Trounday igaro ziren bigarren itzulira. 4. hautesbarrutian NUPES izan da alderdi bozkatuena, baina Hazparnen Ensemble alderdiak boz gehiago lortu ditu.\nHazparnen 2.648 boto zenbatu dituzte guztira, eta 1.311 Troundayren aldekoak izan dira. Etxanizen alde, berriz, 1.100 boto jaso dira, 154 boto zuri izan dira eta baliogabeko 83. Abestentzioaren datua ere esanguratsua izan da Hazparnen, herritarren erdiak baino gehiagok (%52,12) ez baitu botorik eman.


CIC nanoGUNEk bat egiten du emakumeek eta neskek zientzian parte-hartze erabatekoa eta berdintasunekoa izatea aldarrikatzen duen egunarekin.\nCIC nanoGUNE eta DIPC ikerketa-zentroek nanoKOMIK proiektuaren baitan egindako “Dayanne eta Murillo. Nanozientziaren indarra” komikia aurkeztu dute.\nCIC nanoGUNEK parte hartuko du Urbanzientzia ekitaldian\nnanoGUNEk parte hartuko du Urbanzientzia ekitaldian. Zientzia kalean zabaltzeko asmoa du ekitaldi horrek, eta TEKNAHIk antolatu du DSS2016-ko egitasmoen artean dagoen OLATU TALKAren barruan.\nNanozientzia eta nanoteknologia jaialdia Donostian\n10ALaMenos9 nanozientzia eta nanoteknologiari buruzko jaialdiaren helburua da eskala nanometrikoa eta haren eraginak adin guztietako publikoari hurbiltzea modu atsegin batean.


bai&by-ko lankideok Euskaraldian parte hartuko dugu - bai&by\n2018 October 10, Wednesday\naprende euskera, aprender euskera desde casa, euskera\nJada jakingo duzuen moduan, bai&by Euskaraldiako sustatzaile taldeko kidea da. Geure helburua ikasle eta lankide guztiak Euskaraldian parte hartzera animatzea da. Lankide batzuk, jada, Euskaraldian parte hartzeko izena eman dugu eta orain zuoi dagokizue. Horretarako blog bidalketa hau idaztea erabaki dugu, ea geure argudioekin bat egiten duzuen.\nHurrengo galdera zabaldu dugu bai&by zentro guztietan:\nZergaitik hartuko duzu parte Euskaraldian ahobizi eta belarriprest rolean?\nEta hurrengo hauek izan dira erantzunak:\nMarko Txopitea, I+G+b saila\nEuskaraz hitz egin edo ulertzen dugun pertsonak asko garela ahazten zaigulako (lagunak, dendariak, ezagunak…) eta gure artean euskaraz hitz egiten hasteko, horrelako aukerak primeran datozkigulako.\nEntzi Zubiri, I+G+b saila\nZelan ez dut parte hartuko! Kanpaina itzela da, inflexio-puntu bat ezar dezake euskaltzale guztiok, erdaldunak barne, euskara gizartean presentago egon dadin ahalegintzeko. Euskaraz egiteko ohitura ez duten lagunak euskaraz egitera animatuko ditu. Bejondeiola!\nAritza Mardaras, Zerbitzu Teknikoa\nOso ekimen polita delako, eta gure hizkuntzari bultzada bat emateko aukera paregabea iruditzen zaidalako.\nMarga Illarramendi, Didaktika saila\nNik bertso hau prestatu dut!\nkendu lotsa ta beldurra\nbelarripres edo ahobizi izan\nbadu guztion beharra\nalda ditzagun ohiturak eta\nmarraztu ateko marra\nerabiltzeak emango dio\nosasuna ta indarra.\nEta zuek? Zergatik hartuko duzue parte Euskaraldian? Nahi baduzue erabili iruzkinen kutxatila zuen erantzunak uzteko.\nEta badakizue: goxatu euskaraz euskara!


Nafarroako Gobernuak Eusko Ikaskuntzarekin duen lankidetza berritu du - Nafarroa - euskalerriairratia.eus\nNafarroako Gobernuak Eusko Ikaskuntzarekin duen lankidetza berritu du\nEuskalerria Irratia 2020-07-21 13:43\n40.000 euroko hitzarmenaren bidez, "Aniztasunaren kudeaketa demokratikoa Nafarroan: bizikidetza" ikerketa-proiektua babesten du gobernuak.\nNafarroako Gobernuak Eusko Ikaskuntzarekin duen lankidetza berritu du beste urte batez, 2016an lankidetzaren bideari berriro ekin ziotenetik. Horri esker, "Aniztasunaren kudeaketa demokratikoa Nafarroan: bizikidetza" proiektuaren bigarren fasea egin ahal izango da 2020an. Lan horrek Nafarroako herritarren arteko bizikidetza sakon aztertzen du.\nAna Ollo Herritarrekiko Harremanetarako kontseilariak eta Iñaki Dorronsoro Eusko Ikaskuntzako lehendakariak gaur sinatu duten 2020rako lankidetza-hitzarmenak 40.000 euroko zuzkidura ekonomikoa du eta horren bidez, 2019an hasitako lanarekin jarraituko du Eusko Ikaskuntzak, "Gure jendea, aniztasuna eta kohesio-bideak" izeneko proiektuan sakonduz.\nBigarren zati honek bi ardatz nagusi izango ditu: bizikidetza aniztasunean eta proiektu partekatu baterako kultura demokratikoa. Nafarroako gizartean sortzen diren desadostasun-puntuak konpontzeko bideak bilatu nahi dira, besteak beste, Foru Komunitatearen nortasun propioari eta immigrazioari zein euskararen sustapenari dagokienez.\nHorretarako, Eusko Ikaskuntzak prozesu ireki, parte-hartzaile eta deliberatzaile bat bultzatuko du, non herritar, gizarte-eragile eta aditu talde handi batek parte hartuko duen, kultura eta gizartea kohesio zein elkartasun gako gisa aztertzeko, ikuspegi inklusibo, integratzaile eta pluraletik.\nNafarroako aniztasunaren eta bizikidetzaren kudeaketa demokratikoaren proiektua 2019an hasi zen herritarren mahaietan (Nafarroako eremu geografikoetako biztanleek osatua) eta Baztanen, Berriozarren eta Castejonen egindako foro sozialetan.\nHerritarren mahaietan eta hiru udalerrietako gizarte-foroetan parte hartu zuten herritarrak elkarrizketaren eta topaketaren alde agertu ziren gizartean sortzen diren gai gatazkatsuen aurrean, hala nola Nafarroako aniztasuna eta bere nortasun propioa bateragarriak izan ote daitezkeen.\nGai hori konpontzeko, aurten, aurrekoan bezala, talde eragile bat egongo da, proiektuaren zuzendaritzaz eta parte hartzeko guneen arteko koordinazioaz arduratuko dena. Haren eginkizuna aurtengo metodologia eta gaia zehaztea izango da (Nafarroaren berezko nortasuna), eta, aldi berean, adituen taldearen osaera, eragileen mahaia eta aurreikusitako herritarren mahaia erabakitzea.\nTalde zehatz horiek identifikatu beharko dute Nafarroako nortasunaren zer osagaik eragin dezaketen herritarren zatiketa edo gatazka, aztertu zeintzuk izan daitezkeen elementu integratzaileak indartzeko ekimen eta foro egokienak, eta adierazi, zein izan daitezkeen ekintza eraginkorrenak desadostasuna eragiten duten elementuak indargabetzearen inguruan.\nHitzarmena Eusko Ikaskuntzarekin\n2020ko hitzarmenaren bidez, Nafarroako Gobernuak eta Eusko Ikaskuntzak 2016an berriro hasitako elkarlanari eusten diote. Horri esker, erakundeak Nafarroako kultura eta gizartearekin lotutako gaiak aztertzen eta zabaltzen jarraitu ahal izango du, gizarte-eredu hobea lortzeko bidean aurrera egin ahal izateko.\nEra berean, erakunde honek euskara ere bere hizkuntzatzat hartzen du, nahiz eta gaztelania eta frantsesa ofizialak izan, eta, zentzu horretan, euskararen inguruan egindako ikerketak eta hausnarketak bideratzea du helburu.\nNafarroako Diputazioa Eusko Ikaskuntzaren sortzaileetako bat izan zen 1918an, Araba, Gipuzkoa eta Bizkaiko aldundiekin batera, komunitate horietan kulturaren adierazpen guztiak aztertu eta zabaltzeko.\nOrdutik, Nafarroako Gobernuaren eta Eusko Ikaskuntzaren arteko harremana etenik gabekoa izan da 2011ra arte. 2016an, berriz ekin zitzaion bi erakundeen arteko lankidetza-hitzarmenari.